hotchpotch/miracl-hf-unified huggingface dataset:
লাঁজরি
লাঁজরি () নারীদের জন্য নির্মিত এক প্রকার ফ্যাশনেবল ও পরিচিত অন্তর্বাসের নাম। এটি এসেছে ফরাসি শব্দ ‘"লাঁজ" ’ () থেকে, যার অর্থ ‘ধৌত করা যায় এমন’। যেমন: ফরাসি অর্থ ‘ধৌত করো’। লিন () দ্বারা ধৌত করার উপযোগী লিনেন জাতীয় কাপড়কে বোঝানো হয়। প্রথমত মিশর ও পরবর্তীতে ভারত থেকে তুলা আমদানীর আগ পর্যন্ত ইউরোপে লিনেন জাতীয় কাপড় দ্বারাই অন্তর্বাস তৈরি করা হতো।
ল্যানজারির ধারণা ব্যপ্ত হতে শুরু করে উনিশ শতকের শেষ দিকে। লুসিলের লেডি ডাফ-গর্ডন হচ্ছে ল্যানজারি শিল্পের অন্যতম একজন অগ্রদূত। তিনি নারীদের রক্ষণশীল কর্সেট থেকে বেরিয়ে এসে অন্যান্য ল্যানজারি পরিধানে ভূমিকা রেখেছেন। বিশ শতকের প্রথম অর্ধাংশ পর্যন্ত নারীরা অন্তর্বাস পরিধান করার চলকে গ্রহণ করেছেন মূলত তিনটি কারণে:ক্রিনোলিন আবিস্কারের আগে নারীদের অন্তর্বাস ছিলো অনেক বড়সড় ও স্থুলাকায়। বিশ শতকের পোশাক শিল্পের উন্নতির ছোঁয়ায় অন্তর্বাস আরো ছোট ও আরো সহজে পরিধেয় হয়ে ওঠে। ১৯৬০-এর দশকে কিছু বিতর্কিত ল্যানজারি নির্মাতা প্রতিষ্ঠানের (যেমন: ফ্রিডরিক’স অফ হলিউড) ল্যানজারিকে গ্ল্যামারাইজ করার কারণে আস্তে আস্তে ল্যানজারির ডিজাইন ও প্রকারে যৌন আবেদনের ছোঁয়া আসতে থাকে। একুশ শতকে এসে ল্যানজারি শিল্প বেশখানিকটা বিস্তৃত হয়।
একুশ শতকের ল্যানজারির বাজারে প্রযুক্তির একটি বড় স্পর্শ রয়েছে। যেমন: বিভিন্ন ধরণের সূতা বিভিন্ন ডিজাইনের ল্যানজারি নির্মাণে ভূমিকা রেখেছে। এর মধ্যে আছে লেসার-কাট সিমলেস ব্রা, মল্ডেড টি-শার্ট ব্রা। ডিজাইনাররা সমৃদ্ধ ও আরামদায়ক কাপড়ের দিকে ঝুঁকছেন। লেস এমব্রয়ডারি ও বিভিন্ন রংয়ের বিন্যাস ঘটানোর মাধ্যমে বিভিন্ন ডিজাইনের ল্যানজারি তৈরি করা হচ্ছে।
২০০৩ সালে বিশ্বব্যাপী ল্যানজারির বাজারের অর্থমূল্য ছিলো প্রায় ২,৯০০ কোটি মার্কিন ডলার। ২০০৫ সালে মোট বাজারের মধ্যে বক্ষবন্ধনীর (ব্রেসিয়ার বা ব্রা) অংশ ছিলো প্রায় ৫৬%, ও ব্রিফের অংশ ছিলো প্রায় ২৯%। বিশ্বের সর্ববৃহৎ ল্যানজারি নির্মাতা প্রতিষ্ঠান ভিক্টোরিয়া’স সিক্রেট উত্তর আমেরিকায় বিপুল পরিমাণ ব্যবসা করে। এদিকে ইউরোপীয় বাজারে রাজত্ব করে ট্রায়াম্ফ ইন্টারন্যাশনাল ও ডিবি অ্যাপারেলের মতো বড় বড় প্রতিষ্ঠান।
সেলেনা
সেলেনা কুইন্তানিল্লা পেরেজ একাধারে একজন স্পেনীয়-আমেরিকান পপ গায়িকা এবং গীতিকার, অভিনেত্রী, মুখপাত্র, ফ্যাশন ডিজাইনার (জন্ম : ১৬ এপ্রিল, ১৯৭১ খ্রিস্টাব্দ; নিহত : ৩১ মার্চ, ১৯৯৫ খ্রিস্টাব্দ) ছিলেন। 'সেলেনা' নামেই তিনি বেশি পরিচিত ছিলেন। তাঁকে 'তেজানো সংগীতের রানি' বলা হত। তিনি বিশ শতকের শেষ ভাগের মেক্সিকো-মার্কিন সাংস্কৃতিক জগতের সাড়া জাগানো সংগীত শিল্পী ছিলেন। 'বিলবোর্ড' পত্রিকা তাঁকে গত শতকের শেষ দশকের শ্রেষ্ঠ লাতিন শিল্পী বলেছে। শুধু তাই-ই নয়, লাতিন সংগীত জগতের সর্বকালের সেরা শিল্পীর আসনে তাঁকে বসানো হয়।
কুইন্তানিল্লা পরিবারের সর্বকনিষ্ঠ শিশু হিসেবে সেলেনা ১৯৮০ খ্রিস্টাব্দে মাত্র ন-বছর বয়সে সংগীত জগতে যাত্রা শুরু করেন। তখন তিনি 'সেলেনা ওয়াই লস দিনোস' ব্যান্ডের সদস্য ; যেখানে তাঁর দিদি সুজেট কুইন্তানিল্লা এবং দাদা এ বি কুইন্তানিল্লা যুক্ত ছিলেন। তিনি পেশাদার সংগীতশিল্পী হিসেবে গান রেকর্ড করেন ১৯৮২ খ্রিস্টাব্দে। তাঁর জনপ্রিয়তা বাড়তে থাকে ১৯৮৭ খ্রিস্টাব্দে বর্ষসেরা সংগীতশিল্পী হিসেবে 'তেজানো সংগীত পুরস্কার' প্রাপ্তির পর। আশ্চর্যজনকভাবে একাদিক্রমে নবমবার তিনি এই পুরস্কার পেয়ে ইতিহাস গড়েছেন।
তথ্যসূত্র : উইকিপিডিয়া
ওয়ালথার
কার্ল ভ্যাল্টার জিএমবিএইচ স্পোর্টঅফেন বা ওয়ালথার () হচ্ছে একটি জার্মান আগ্নেয়াস্ত্র প্রস্তুতকারী প্রতিষ্ঠান। প্রায় ১০০ বছরেরও বেশি সময় ধরে পিস্তলের উন্নয়নে এই প্রতিষ্ঠানটি গুরুত্বপূর্ণ ও আলোচিত ভূমিকা রেখে এসেছে। এর কিছু অস্ত্র অনেকটা কিংবদন্তির শামিল। এর মধ্যে আছে পিপিকে ও পি৯৯। এ দুটো মডেলের পিস্তলই বিখ্যাত কাল্পনিক চরিত্র জেমস বন্ডের ব্যবহারের কারণে বিশেষভাবে পরিচিত। এছাড়াও দ্বিতীয় বিশ্বযুদ্ধের সময় জার্মান বাহিনীর একটি আদর্শ সাইডআর্ম ছিলো ওয়ালথার নির্মিত পি৩৮।
জার্মান ভাষায়, ইংরেজি -এর উচ্চারণ বাংলা "ভ"-এর মতো, এবং ইংরেজি -এর উচ্চারণ হচ্ছে "ট"। তাই এর প্রকৃত উচ্চারণ "ভাল্টার"। তাই জার্মান উচ্চারণ সম্পর্কে অজ্ঞাত ইংরেজিভাষীরা এটিকে "ওয়ালথার" উচ্চারণ করে থাকেন।
১৮৮৬ সালে কার্ল ভ্যাল্টার জার্মানির জেলা-মেহলিসে এই কোম্পানির গোড়াপত্তন করেন। বর্তমানে এটি জার্মান শহর থুরিনজিয়ায় অবস্থিত। প্রথমে প্রতিষ্ঠানটি মূলত শিকার এবং নিশানা পরীক্ষণের জন্য ব্যবহৃত রাইফেল তৈরি করতো। ১৯৮০ সালে ফ্রিট্‌জ ভ্যাল্টারের প্রচেষ্টায় প্রতিষ্ঠানটি পিস্তল তৈরি শুরু করে। ফ্রিটজ ভ্যাল্টার ছিলেন কার্ল ভ্যাল্টারের বড় ছেলে। প্রথম থেকে পঞ্চম, ও সপ্তম থেকে নবম মডেলগুলোর ক্যালিবারগুলো ছিলো ৬.৩৫ থেকে ৭.৬৫-এর মধ্যে। ষষ্ঠ মডেলটি ৯মিমি লিউগার পিস্তলের সাথে সাদৃশ্য রেখে তৈরি করা হয়। এটি ব্লোব্যাক ধরনে অপারেশন পরিচালনা করতো। এই মডেলটি ব্যবসায়িকভাবে সাফল্য অর্জন করতে পারেনি। এ মডেলের পিস্তল তৈরি হয় প্রায় ১০০০। ১৯২৯ সালে প্রতিষ্ঠানটি জনপ্রিয় পুলিস পিস্তল বা পিপি মডেলের পিস্তল তৈরি করা শুরু করে। একই ধারাবাহিকতায় ১৯৩১ সালে পিপিকে () মডেলের পিস্তল তৈরি করে। পরবর্তীকালে ওয়ালথার .২২ লং রাইফেল, .৩২ এসিপি (সবচেয়ে প্রচলিত ক্যালিবার), .৩৮০ এসিপি, এবং সামান্য পরিমাণে .২৫ এসিপি ক্যালিবারেরও পিপি ও পিপিকে পিস্তল তৈরি করে। ওয়ালথারের পিপি মডেলের জন্য উৎপাদিত বাড়তি যন্ত্রাংশ এখন পর্যন্ত কোনো পিস্তল জন্য পিস্তলের জন্য উৎপাদিত বাড়তি যন্ত্রাংশের মধ্যে সর্বোচ্চ। এর উৎপাদনের উচ্চ মানসম্পন্নতা বাজার থেকে লিউগার পি০৮ মডেল পিস্তল সরিয়ে এক কর্তৃত্ব দখল করে। পরবর্তীকালে ১৯৩৮ সালে জার্মান রাইখের সহায়তায় স্বাক্ষরিত এক চুক্তিতে ৯মিমি-এর প্রযুক্তিগত বৈশিষ্ট্য ওয়ালথারে সংযুক্ত হয়, ও ৯৬০ গ্রাম বিশিষ্ট ৯মিমি পি৩৮ মডেলের পিস্তল তৈরি হয়।
দ্বিতীয় বিশ্বযুদ্ধ চলাকালীন সময়ে ১৯৪২ থেকে ১৯৪৫ সাল পর্যন্ত ওয়ালথার নিউয়েনগাম কনসেন্ট্রেশন ক্যাম্পের বন্দীদের তাদের নিজস্ব কারখানায় দাস শ্রমিক হিসেবে ব্যবহার করেছিলো।ওয়ালথার যুদ্ধাস্ত্র হিসেবে ব্যবহৃত হয়, এমন ছুরিও তৈরি করে।
জয়যাত্রা
জয়যাত্রা ২০০৪ সালে মুক্তিপ্রাপ্ত একটি বাংলাদেশী চলচ্চিত্র। বাংলাদেশের বিখ্যাত সম্পাদক, কাহিনীকার ও চলচ্চিত্র পরিচালক আমজাদ হোসেন এর কাহিনী নিয়ে সংলাপ, চিত্রনাট্য ও পরিচালনা করেছেন তৌকির আহমেদ। এটি তার পরিচালিত প্রথম পূর্ণদৈর্ঘ্য চলচ্চিত্র। বাংলাদেশের স্বাধীনতা যুদ্ধ ভিত্তিক এই ছবিটি প্রযোজনা ও পরিবেশনা করেছে ইমপ্রেস টেলিফিল্ম। জয়যাত্রা বাংলাদেশের স্বাধীনতা যুদ্ধকালীন একদল মানুষের হাসি-কান্না, সুখ-দুঃখ, মৃত্যু ও বেঁচে থাকার সংগ্রামের গল্প। ছবিটিতে বিভিন্ন চরিত্রে অভিনয় করেছেন বিপাশা হায়াত, আজিজুল হাকিম, মাহফুজ আহমেদ, হুমায়ুন ফরীদি, তারিক আনাম খান, আবুল হায়াত, মেহবুবা মাহনূর চাঁদনী।
ছবিটি পরিচালনা করে শ্রেষ্ঠত্বের স্বীকৃতি স্বরূপ পরিচালক তৌকির আহমেদ ২৯তম জাতীয় চলচ্চিত্র পুরস্কারে শ্রেষ্ঠ চলচ্চিত্র, শ্রেষ্ঠ পরিচালক ও শ্রেষ্ঠ চিত্রনাট্যকারের পুরস্কার লাভ করেন। এছাড়া ছবিটি শ্রেষ্ঠ কাহিনীকার, শ্রেষ্ঠ সঙ্গীত পরিচালক, শ্রেষ্ঠ পার্শ্বচরিত্রে অভিনেত্রী ও শ্রেষ্ঠ চিত্রগ্রাহক বিভাগে পুরস্কার লাভ করে।
১৯৭১- এপ্রিল মাসের প্রথম সপ্তাহ। যুদ্ধের বিভীষিকা যখন ছড়িয়ে পড়েছে বাংলার গ্রাম থেকে গ্রামান্তরে। হাজার বছরের শাশ্বত বাংলা মুহুর্তেই পরিণত হয় বিরাণ শ্বশানে। প্রাণভয়ে পলায়নয়ত একদল সাধারণ মানুষ আশ্রয় নেয় একটি নৌকায়। তাদের বেঁচে থাকার সংগ্রামের মধ্যে দিয়েই এগিয়ে যায় গল্প, কিন্তু শুধু বেঁচে থাকা নয় ক্রমেই রুখে দাঁড়াবার স্পৃহা জাগ্রত হয় তাদের হৃদয়ে।
জয়যাত্রা - একদল মানুষের হাসি-কান্না, সুখ-দুঃখ, ব্যথা মৃত্যু ও বেঁচে থাকার সংগ্রামের গল্প।
জয়যাত্রা ছবির সংগীত পরিচালনা করেছেন সুজেয় শ্যাম।
জয়যাত্রা ছবির ভিসিডি ও ডিভিডি বাজারজাত করেছে "জি-সিরিজ"।
ঢাকা আন্তর্জাতিক চলচ্চিত্র উৎসব - ২০০৬
র‌্যাপিড অ্যাকশন ফোর্স
র‌্যাফ বা র‌্যাপিড অ্যাকশন ফোর্স হল ভারতের একটি নিরাপত্তা সংস্থা যা সেন্ট্রাল রিজার্ভ পুলিশ ফোর্স বা সি আর পি এফ এর একটি শাখা। ১৯৯১ সালের ১১ দিসেম্বর এর প্রতিষ্ঠা হয়।
হেকলার অ্যান্ড কখ
হেকলার অ্যান্ড কক জিএমবিএইচ () একটি জার্মান আগ্নেয়াস্ত্র ও যুদ্ধাস্ত্র প্রস্তুতকারী প্রতিষ্ঠান। এদের প্রস্তুতকৃত আগ্নেয়াস্ত্রের মাঝে রয়েছে এমপি৫ সাবমেশিন গান, জি৩ স্বয়ংক্রিয় রাইফেল, জি৩৬ অ্যাসল্ট রাইফেল, এমপি৭, ইউএসপি ধারাবাহিকের হাতবন্দুক, পিএসজি১ স্নাইপার রাইফেল ইত্যাদি।
মুঙ্গু ইবারিকি আফ্রিকা
মুঙ্গু ইবারিকি আফ্রিকা (সোয়াহিলি: Mungu ibariki Afrika, ইংরেজি: God Bless Africa) তানজানিয়ার জাতীয় সঙ্গীত। সোয়াহিলি ভাষায় ইনোচ মাঙ্কায় সোন্টোঙ্গার জনপ্রিয় সঙ্গীত "নোসি সিকেলি' আফ্রিকা" সংস্করণ, যা জাম্বিয়ারও জাতীয় সঙ্গীত (ভিন্ন ভাষায়) এবং দক্ষিণ আফ্রিকারের খন্ড। এটি Ciskei, Transkei এবং জিম্বাবুয়েরও (১৯৮০-১৯৯৪) জাতীয় সঙ্গীত ছিল। তানজানিয়া প্রথম আফ্রিকান জাতি যে, জনপ্রিয় আফ্রিকান গান "ঈশ্বর আফ্রিকাকে আশীর্বাদ করুন" জাতীয় সঙ্গীত হিসেবে ব্যবহার করেছে, ১৯৬১ সালে যখন এইটি তাঙ্গানিকা ছিল। সোয়াহিলি ভাষায় মুঙ্গু অর্থ ঈশ্বর এবং এজন্য জাতীয় সঙ্গীতের অনুবাদ হয়েছে "ঈশ্বর আফ্রিকাকে আশীর্বাদ করুন"।
মধুপুর জাতীয় উদ্যান
মধুপুর জাতীয় উদ্যান বাংলাদেশের অন্যতম একটি জীববৈচিত্র্যপূর্ণ উন্মুক্ত উদ্যান, টাঙ্গাইলের মধুপুর উপজেলায় অবস্থিত। ১৯৬২ খ্রিস্টাব্দে এই বনকে জাতীয় উদ্যান ঘোষণা দেয়া হয়। নিসর্গপ্রেমীদের কাছে মধুপুরের জাতীয় উদ্যান বাংলাদেশের অন্যতম পর্যটন স্থান।
রাজধানী শহর ঢাকা থেকে ১২৫ কিলোমিটার দূরে টাঙ্গাইল এর মধুপুর উপজেলায় অবস্থিত। টাঙ্গাইল জেলা শহর থেকে ময়মনসিংহ যাবার পথে রসুলপুর মাজার নামক স্থানে গিয়ে মধুপুর জাতীয় উদ্যানের প্রধান ফটক বামদিকে দেখতে পাওয়া যায়। ফটকের পাশেই মধুপুর জাতীয় উদ্যান রেঞ্জ অফিস ও সহকারী বন সংরক্ষকের অফিস অবস্থিত। সেখান থেকে অনুমতি নিয়ে বনের ভিতর ঢুকতে হয়। এই উদ্যান ১৯৮২ সালের হিসাব অনুযায়ি ৮,৪৩৬ হেক্টর এলাকাজুড়ে বিস্তৃত হলে। এটি পূর্বের আয়তন থেকে অনেক ছোট হয়ে এসেছে অনেকের মতে এটি প্রায় অর্ধেক। এই উদ্যান মূলত বিস্তৃত শালবনের খানিকটা অংশ নিয়ে গঠিত।
শাল, বহেড়া, আমলকি, হলুদ, আমড়া, জিগা, ভাদি, অশ্বথ, বট সর্পগন্ধা, শতমূলী, জয়না, বিধা, আজুকি/ হারগাজা, বেহুলা প্রভৃতি নানা জাতের বৃক্ষরাজিতে শোভিত এই উদ্যান। এছাড়াও বিভিন্ন প্রজাতির পাহাড়ি আলু, শটি আর নাম না জানা বিভিন্ন ধরণের লতাগুল্ম।
এই বন পূর্বে চিতাবাঘ এর প্রিয় আবাস্থল ছিল ও বিস্তৃতিও ছিল বিশাল তবে বর্তমানে বানর, বুনো শূকর, মুখপোড়া হনুমান, হরিণ, মায়া হরিণ, শিয়াল, মেছোবাঘ, বনরুই সহ ৯ প্রজাতির স্তন্যপায়ী; বনমোরগসহ ৩৮ প্রজাতির পাখি, ৪ প্রজাতির উভচর ও কয়েক প্রজাতির সরিসৃপ পাওয়া যায়। বনের ঠিক মাঝখানে লহরিয়া বিট অফিসের কাছে রয়েছে একটি হরিণ প্রজনন কেন্দ্র।
বাংলাদেশের জাতীয় উদ্যান
বাংলাদেশের জাতীয় উদ্যান বলতে বাংলাদেশ বন্যপ্রাণী (সংরক্ষণ) (সংশোধন) আদেশ ১৯৭৪-এর ২নং অনুচ্ছেদের 'জ' ধারা অনুযায়ী বোঝানো হয় মনোরম ও প্রাকৃতিক সৌন্দর্যবিশিষ্ট অপেক্ষাকৃত বৃহত্তর এলাকা, যার মুখ্য উদ্দেশ্য প্রাকৃতিকভাবে সুন্দর চিত্রানুগ দৃশ্য, উদ্ভিদকুল রক্ষা এবং সংরক্ষণ করা ও যেখানে বিনোদন, শিক্ষা এবং গবেষণার জন্য জনসাধারণের প্রবেশ অনুমতি দেওয়ার ব্যবস্থা থাকে।
বাংলাদেশের, রাষ্ট্রীয়ভাবে ঘোষিত "জাতীয়" উদ্যানটি হলো ""ভাওয়াল জাতীয় উদ্যান""।
বাংলাদেশে মোট ১৭টি উদ্যানকে "জাতীয় উদ্যান" ঘোষণা করা হয়েছে। সেগুলোর তালিকা:
জাতীয় উদ্যান
জাতীয় উদ্যান হলো এমন স্বাভাবিক বা মনুষ্যনির্মিত বনাঞ্চল, যেখানে বন্যপ্রাণীদের নিরাপত্তা নিশ্চিত করা হয় এবং তাদের প্রজনন ও আবাস নিরাপদ রাখতে শিকারিদের প্রবেশে নিষেধাজ্ঞা জারি করা হয়।সাধারণত বন্যপ্রাণীদের নিরাপদ পরিবেশ, তাদের স্বাভাবিক কিংবা বর্ধিত প্রজনন পরিবেশ, বন্যপ্রাণীর স্বাভাবিক সংখ্যা এবং বৃক্ষরাজি কিংবা ঔষধি বৃক্ষরাজির নিরাপদ সংরক্ষণ নিশ্চিত করতে সরকার কিংবা নির্বাহী কর্তৃপক্ষ কর্তৃক কোনো এলাকায় প্রাকৃতিকভাবে গড়ে ওঠা বনাঞ্চলকে অভয়ারণ্য ঘোষণা করা হয়। ভারতে এই ঘোষণা কেন্দ্রীয় সরকার করে থাকেন। ভারতে ৯৭টি অরণ্যকে জাতীয় উদ্যান ঘোষণা করা হয়েছে এবং ১৬৬ আরো অরণ্যকে জাতীয় উদ্যান ঘোষণার চেষ্টা চলছে।
জাতীয় উদ্যান ঘোষণা করার মাধ্যমে নিশ্চিত করা হয়:
১। ঐ এলাকার বন্যপ্রাণী যেন ধ্বংস না হয়।
২। পশুপাখিদের শান্তি ও নিরাপত্তা বিঘ্নিত হতে পারে এমন কাজ থেকে যেন এই বনাঞ্চল মুক্ত থাকে। বাইরে থেকে শিকারিরা যাতে এই নিরাপত্তা বলয়ে প্রবেশ না করতে পারে।
৩। ভারতে গবেষণার উদ্দেশ্শ্যে শিকার করার বিশেষ অনুমতি নেওয়া যেতেপারে।
এই বিধি বিভিন্ন দেশে বিভিন্ন রকম। ভারতে কোনো অরণ্য যদি একাধিক রাজ্যে বিস্তৃত থাকে, সংশ্লিষ্ট রাজ্য দায়িত্ব গ্রহণে অপারগ হয় অথবা জীব বৈচিত্রে বিশেষ সমৃদ্ধ হয় তাহলে থাকে জাতীয় উদ্যানের মর্যাদা দেওয়া হয়।
ব্লেসড বি দ্য ল্যান্ড অফ জিম্বাবুয়ে
ব্লেসড বি দ্য ল্যান্ড অফ জিম্বাবুয়ে (ইংরেজি: "Blessed be the Land of Zimbabwe"; শোনা: "সিমুদযাই মুরেযা ওয়েদু ওয়েজিম্বাবুয়ে"; উত্তর ডেবেলে: "কালিবুসিসুয়ে ল্লিযওয়ে লেজিম্বাবুয়ে") জিম্বাবুয়ের জাতীয় সঙ্গীত। এইটি একটি জাতীয় প্রতিযোগিতার পরে মার্চ ১৯৯৪ সালে উপস্থাপন করা হয়েছিল, যা "ইশে কোম্বোরেরা আফ্রিকা" (১৯৮০-১৯৯৪) জাতীয় সঙ্গীতকে প্রতিস্থাপন করে। প্রতিযোগিতার বিজয়ী গানটি লিখেছিল অধ্যাপক সলোমন মুত্বাইরো এবং একে রচিত করেছে ফ্রেড চাঙ্গুনদেগা। এইটি জিম্বাবুয়ের প্রধান তিনটি ভাষায় অনুবাদ করা হয়েছে।
দক্ষিণ আফ্রিকার জাতীয় সঙ্গীত
নোসি সিকেলি' আফ্রিকা/দিএ স্তেম ভান সুইদ-আফ্রিকা (খোসা/জুলু: "Nkosi Sikelel' iAfrika", ইংরেজি: Lord Bless Africa; আফ্রিকান্স: "Die Stem van Suid-Afrika"; ইংরেজি: "The Call of South Africa") দক্ষিণ আফ্রিকার জাতীয় সঙ্গীত। ১৯৯৭ সাল থেকে এই দুটিকে দক্ষিণ আফ্রিকার জাতীয় সঙ্গীত হিসেবে ব্যবহার করা হচ্ছে। প্রথমটি ("নোসি সিকেলি' আফ্রিকা" খোসা এবং জুলু ভাষায় অর্থ "ঈশ্বর আফ্রিকাকে আশীর্বাদ দিন") ১৮৯৭ সালে সু্র এবং রচনা করেছেন একজন দক্ষিণ আফ্রিকান "ইনোচ মাঙ্কায় সোন্টোঙ্গা", যে তানজানিয়া এবং জাম্বিয়া জাতীয় সঙ্গীতে কথা এবং সুর দিয়ছেন। ১৯২৫ সাল থেকে আফ্রিকান ন্যাশনাল কংগ্রসের সঙ্গীত হিসেবে ব্যবহার করা হচ্ছে। দ্বিতীয়টি ("দিএ স্তেম ভান সুইদ-আফ্রিকা" আফ্রিকান্স ভাষায় অর্থ "দক্ষিণ আফ্রিকার ডাক") ১৯১৮ সালে রচনা করেছেন "কোরনেলিউস জাকব লাঞ্জেনহোভেন"। এটি ১৯৩৬ থেকে ১৯৫৭ সাল পর্যন্ত গড সেইভ দ্য কুইন সাথে দক্ষিণ আফ্রিকার জাতীয় সঙ্গীত ছিল। ১৯৯৫ সালে "গড সেইভ দ্য কুইন" একে "নোসি সিকেলি' আফ্রিকা" প্রতিস্থাপন করে, পরে নেলসন ম্যান্ডেলা, ১৯৯৭ সালে এই দুটি জাতীয় সঙ্গীতকে এক করে।
আলফা কলা ও টিন‌টিন
আলফা কলা ও টিন‌টিন () দুঃসাহসী টিন‌টিন সিরিজের শেষ কমিক্স। ১৯৭৬ সালে বিপ্লবীদের দঙ্গলে বের হওয়ার পর আর কোন কমিক্স পুর্ণাঙ্গ আকারে বের হয় নি। এই কমিক্সের কাজ চলাকালীন ১৯৮৩ সালের ৩রা মার্চ ব্রাসেলসে হার্জে মারা যান। মাত্র ৪২ পাতার খসড়া ও প্রাথমিক স্কেচ থেকে এই কমিক্স তৈরি করা হয়।১৯৮৬ সালে এটি প্রকাশ করা হয়। ১৯৯০ সালে এটি ইংরেজিতে প্রকাশিত হয়। বাংলায় এই কমিক্স প্রকাশ হয়নি। এই কমিক্সে লাল, কালো ও নীল ফেল্ট কলমের কাজ আছে।
এই কমিক্সে রামো নাস নামে এক চিত্রকর জাল ছবি বাজারে বিক্রি করত। তার এই ছবি জাল করা গ্যালারি মালিকরাও ধরতে পারতেন না। এই কাজে হাত ছিল এন্ডাড্ডাইন আকাশ নামে এক কুখ্যাত মাফিয়ার। কাল চশমা, টুপি ও দাড়ির আড়ালে একে অনেকেই ছদ্মবেশী রাস্টাপপুলাস মনে করেছেন। এই কমিক্সে তরল পলিএস্টার ঢেলে টিনটিনকে মুর্তিতে পরিণত করার চেষ্টা চলছিল। এই অবস্থার পর কমিক্সটি আর লেখা হয়নি।
চন্দ্রলোকে অভিযান
চন্দ্রলোকে অভিযান () দুঃসাহসী টিন‌টিন সিরিজের ষোড়শ বই। ১৯৫০ সালে এই বই লেখা শুরু হয়। ১৯৫৩ সালে এই বই প্রকাশিত হয়। এই বইটিতে কল্প বিজ্ঞানমুলক কাজ দেখানো হয়েছে।
টিনটিন ও ক্যাপ্টেন হ্যাডক, প্রফেসর ক্যালকুলাসের আমন্ত্রণে সিল্ডাভিয়ায় আসেন। এরপর চন্দ্রাভিযান প্রকল্প ব্যাপারে তাঁরা জানতে পারেন। ক্যালকুলাসের এই বিরাট কান্ডে দুজন প্রধান সহযোগীর নাম উলফ ও ব্যক্সটার। ইতিমধ্যে এই প্রকল্পের উপর গুপ্তচরগিরী শুরু হয়। তদন্ত করতে গিয়ে গুলিতে আহত হয় টিনটিন। অবশেষে সব বাধা কাটিয়ে চন্দ্রাভিযানে রওনা দেন ক্যালকুলাস ও তার সাথীরা। ভুলক্রমে তাদের সাথে রওনা দেয় জনসন আর রনসনও। কিন্তু পৃথিবীর সাথে যোগাযোগ বিচ্ছিন্ন হয়। তারপর কি হয় জানা যায় চাঁদে টিনটিন কাহিনীতে।
পূর্ব আফ্রিকা
আফ্রিকার পূর্বভাগের দেশগুলিকে একত্রে পূর্ব আফ্রিকা বলা হয়। এই অঞ্চলের ইতিহাস অত্যন্ত প্রাচীন। এবং এই অঞ্চল্কে ঠিকভাবে সংজ্ঞা্ইয়িত করা যায় না। এই অঞ্চল প্রাকৃ্তিক ও নৃ্তাত্বিক দিক দিয়ে সমৃদ্ধ। ইংরেজ,পর্তুগীজ,জার্মান ও ইতালিয় সাম্রাজ্যবাদীরা এই অঞ্চলে উপনিবেশ গড়েছে। উপনিবেশত্তর যুগেও এই অঞ্চল অশান্ত থেকেছে।
পূর্ব আফ্রিকা বা "পুর্বাঞ্চলীয় আফ্রিকা"' ১৮টি স্বধীন ও একটি পরাধীন রাষ্ট্র নিয়ে গঠিত:মিশর আফ্রিকার ঈশান দিকে অবস্থিত, কিন্তু উত্তর আফ্রিকার দেশ ধরা হয়।
এই অঞ্চল ঠান্ডা যুদ্ধ প্রভাবিত ছিল। ইদি আমিনের মত একাধিক স্বৈরাচারীর উত্থান হয়েছে এখানে।
এই অঞ্চলের ভুমিরুপ বন্ধুর। এই অঞ্চলের মুল পর্বত রাস দাশেন(৪৬২০),এল্গোন(৪৩২১)রুয়্যেঞ্জেরী(৫১২০),কেনিয়া(৫২০০),কিলিমাঞ্জারো(৫৮৯৬)মাসিফ ডে(২৮৯৬)আঙ্কারাটা(২৬৩৮)।
এই অঞ্চলে ডেনাকিল খাতের মত ১১৬মিটার গভীর খাতও আছে । এছাড়া বিনিন্ন নদী গ্রস্ত উপ্ত্যকা তৈরি করেছে।
নুবিয়ান ও ওগাদেন এখানকার প্রধান মরুভুমি।
এখানকার নদনদীর মধ্যে নীল, নোগাল,শেবেল,জুব্বা,রুফিজি,রোডুমা,জাম্বেসী ও লিম্পোপো প্রধান। নীল নদের উৎস এখানেই।
এখানকার প্রধান হ্রদ হল তুরকানা,ভিক্টোরিয়া,টাঙ্গানিকা,কিভু,আ্যল্বার্ট,এড্বার্ড, রুকোয়া তানা ও আসাল।
এখানকার জল্বায়ু উষ্ণ ও ক্রান্তীয় উষ্ণ প্রকৃ্তির।
এই অঞ্চলে বন্যজীবন সমৃদ্ধ। জলহস্তী, জিরাফ, সিংহ,দ ইত্যাদি স্তন্যপায়ী ও নানা ধরনের পাখি এখানে পাওয়া যায়।
এখানে ইংরেজি,পর্তুগিজ ও স্বোয়াহিলি জাতীয় অন্যান্য উপজাতীয় ভাষা প্রচলিত।
এখানকার প্রধান শহরগুলির মধ্যে দোদোমা, দারুস সালাম, মাপুটো, আন্তানাল্রিভো, ভিক্টোরিয়া, নাইরোবি, মোগাদিশু, আদ্দিস আবাবা, লিলোঙ্গোয়ে, কাম্পালা, জিবুতি, আস্মেরা, কিগালি, বুজুম্বুরা, মোরোনি ও পোর্ট লুইস প্রধান।
অভিস্রবণ
অভিস্রবণ বলতে দুটো ভিন্ন ঘনত্বের দ্রবণ একটি অর্ধভেদ্য পর্দা দিয়ে পাশাপাশি আলাদা করে রাখলে পর্দা ভেদ করে কম ঘন দ্রবণ থেকে অধিক ঘন দ্রবণের দিকে দ্রাবক অণু প্রবেশ করার প্রক্রিয়াকে বোঝায়। দুটো দ্রবণের ঘনত্ব সমান না হওয়া পর্যন্ত এই প্রক্রিয়া চলতে থাকে।অভিস্রবন এক প্রকার ব্যাপন।
লা জাইরোইস
লা জাইরোইস (ফরাসি: La Zaïroise) গণতান্ত্রিক কঙ্গো প্রজাতন্ত্রের জাতীয় সঙ্গীত। এটি ১৯৭২ সালে দেবুট কঙ্গোলাইস কে প্রতিস্থাপন করেছিল। "লা জাইরোইস" ১৯৭২ থেকে ১৯৯৭ সাল পর্যন্ত গণতান্ত্রিক কঙ্গো প্রজাতন্ত্রের জাতীয় সঙ্গীত ছিল। পরে ১৯৯৭ সালে "দেবুট কঙ্গোলাইস" কে পুনরায় গণতান্ত্রিক কঙ্গো প্রজাতন্ত্রের জাতীয় সঙ্গীত হিসেবে গ্রহণ করা হয়।
মাউন্ট রাশমোর
মাউন্ট রাশমোর ন্যাশনাল মেমোরিয়াল () বা সংক্ষেপে মাউন্ট রাশমোর হচ্ছে যুক্তরাষ্ট্রের সাউথ ডাকোটা অঙ্গরাজ্যের কিস্টোনে অবস্থিত গ্রানাইট পাথরের পাহাড় কেটে তৈরি করা একটি মনুমেন্ট। ভাস্কর গাটজন বর্গলাম এটি নির্মাণ করেন। উচ্চতার এই প্রেসিডেন্সিয়াল ভাস্কর্য দ্বারা মার্কিন যুক্তরাষ্ট্রের প্রথম ১৩০ বছরের ইতিহাস তুলে ধরার চেষ্টা করা হয়েছে। এখানে বিভিন্ন সময়ে দায়িত্ব পালনকৃত যে চারজন মার্কিন রাষ্ট্রপতির আবক্ষমূর্তি স্থান পেয়েছে তাঁরা হলেন, জর্জ ওয়াশিংটন (১৭৩২-১৭৯৯), থমাস জেফারসন (১৭৪৩-১৮২৬), থিওডোর রুজভেল্ট (১৮৫৮-১৯১৯), এবং আব্রাহাম লিংকন (১৮০৯-১৮৬৫)। সম্পূর্ণ মেমোরিয়ালটির ক্ষেত্রফল প্রায় , এবং এটি সমুদ্রপৃষ্ঠ থেকে প্রায় উঁচুতে অবস্থিত। এই মনুমেন্টটির ব্যবস্থাপনার দায়িত্বে আছে ন্যাশনাল পার্ক সার্ভিস। এটি যুক্তরাষ্ট্রের ইউনাইটেড স্টেটস ডিপার্টমেন্ট অফ দি ইন্টেরিয়রের আওতাধীন একটি প্রতিষ্ঠান। প্রতিবছর প্রায় ২০ লক্ষ মানুষ এই মেমোরিয়াল পরিদর্শন করেন।
এই পর্বতটি ডাকোটা জাতির মানুষের কাছে "সিক্স গ্র্যান্ডফাদার" নামে পরিচিত। যদিও এর নামকরণ করা হয়েছে নিউ ইয়র্কের একজন খ্যাতনামা আইনজীবী চার্লস ই. রাশমোরের নামানুসারে। ১৮৮৫ সালে পরিচালিত এক অভিযানে তিনি এই পর্বতটি আবিস্কার করেন। প্রথমে রাশমোর সাউথ ডাকোটার ব্ল্যাক হিল্‌স অঞ্চলে পর্যটন শিল্পের বিকাশ ঘটাতে চেয়েছিলেন। পরবর্তীতে রাষ্ট্রপতি ক্যালভিন কুলিজ ও কংগ্রেসের সদস্যদের সাথে অনেক আলোচনার পর এই প্রকল্পটি কংগ্রেসের অনুমোদন পায়। এই ভাস্কর্য তৈরির কাজ শুরু হয় ১৯২৭ সালে, এবং এটি শেষ হয় ১৪ বছর পর ১৯৪১ সালে। এটি তৈরির সময় কিছু মানুষ দুর্ঘটনাজনিত ক্ষতির স্বীকার হলেও কেউ মারা যায়নি।
ঐতিহাসিক ডোএন রবিনসন ১৯২৩ সালে যুক্তরাষ্ট্রের পর্যটন শিল্পের বিকাশের লক্ষ্যে সাউথ ডাকোটার মাউন্ট রাশমোরকে নিয়ে এই চিন্তাধারাটি শুরু করেন। তিনি ভাস্কর গুটজন বোর্গলামকে ব্ল্যাক হিল্‌স অঞ্চলটি ভ্রমণ করে দেখতে বলেন যে, ভাস্কর্য তৈরির পরিকল্পনাটি বাস্তবায়ন করা সম্ভব কী না। বোর্গলাম এর আগে স্টোন মাউন্টেনে কনফেডারেট মেমোরিয়াল তৈরিতেও কাজ করেছেন। এটি জর্জিয়া অঙ্গরাজ্যে অবস্থিত। কিন্তু সেখানকার দায়িত্বরত কর্মকর্তাদের সাথে মতানৈক্য হয়। মূল পরিকল্পনা ছিলো গ্র্যানাইট পিলারগুলোতে ভাস্কর্য আঁকা হবে, যা নিডল নামে পরিচিত। যদিও পরে বোর্গলাম বুঝতে পারেন এই ক্ষয়প্রাপ্ত নিডলগুলো ভাষ্কর্যকে ধারণ করার জন্য সুগঠিত নয়। এগুলো খুব চিকন। যুক্তরাষ্ট্র কংগ্রেস ৩ মার্চ, ১৯২৫ সালে মাউন্ট রাশমোর কমিশনকে কাজটির দায়িত্ব প্রদান করে। রাষ্ট্রপতি কুলিজের ইচ্ছায় ওয়াশিংটনের সাথে দুই রিপাবলিকান ও এক ডেমোক্র্যাট রাষ্ট্রপতি ভাস্কর্যে স্থান পান।
বোর্গলাম বিভিন্ন কারণে মাউন্ট রাশমোরকে এই কাজের জন্য উপযুক্ত সাইট হিসেবে মনোনীত করেন। যেমন: যে শিলা দ্বারা এই পর্বতটি গঠিত তা মসৃণ, ও মানসম্পন্ন গ্র্যানাইটের তৈরি। এই গ্র্যানাইট ক্ষয়প্রাপ্ত হবার হার কম। প্রতি ১০,০০০ বছরে এটি মাত্র ক্ষয়প্রাপ্ত হয়। এর ফলে এটি নিশ্চিত হয় যে, ভাস্কর্যকে এটি ভালোভাবে ভিত্তিমূলক দৃঢ়তা প্রদান করতে সমর্থ হবে। এছাড়া এটি ঐ এলাকার সবচেয়ে উচ্চতম পর্বত, যার উচ্চতা সমুদ্রপৃষ্ঠ থেকে প্রায় । পর্বতটি যেহেতু দক্ষিণপূর্ব দিকে মুখ করে আছে, তাই দিনে বেশিরভাগ সময় এটি সূর্যালোক পায়।
পর্যটন সাউথ ডাকোটার দ্বিতীয় বৃহত্তম শিল্প, এবং মাউন্ট রাশমোর হচ্ছে সবচেয়ে বেশি পর্যটকের আকর্ষণ। ২০০৪ সালে ২০ লক্ষেরও বেশি পর্যটক মাউন্ট রাশমোর প্রদর্শন করেছেন।
ইথিওপিয়া হোয় দেস ইবালিশ বেয়ামলাকিশ হাইল বেনেগোসিশ
ইথিওপিয়া হোয় দেস ইবালিশ বেয়ামলাকিশ হাইল বেনেগোসিশ (আমহারীয়: "Ethiopia hoy dess ibalish") ইথিওপিয়ার প্রথম জাতীয় সঙ্গীত। এই সঙ্গীতটি ১৯৩০ থেকে ১৯৭৪ পর্যন্ত সম্রাট "হাইল সেলাসসি I" শাসনকালে জাতীয় সঙ্গীত হিসেবে ব্যবহার করা হয়েছিল। একটি আর্মেনীয় "কেভোরক নালবানদিয়ান" এর দ্বারা গানটি ১৯২৬ সালে গঠন করা হয়েছিল, যিনি ইথিওপিয়াতে বসবাস করতেন।
১৯৭৫ সালে "ইথিওপিয়া, ইথিওপিয়া, ইথিওপিয়া কিদেমি" একে প্রতিস্থাপন করে। এর কথা দিয়েছেন "আসসেফা জেব্রা-মারিয়াম তেসসামা" এবং সুর দিয়েছেন "ডানিয়েল ইয়োহান্নেস হাগোস"। একে ১৯৭৫ থেকে ১৯৯২ সালে পর্যন্ত জাতীয় সঙ্গীত হিসেবে ব্যবহার করা হয়েছিল। পরে ১৯৯২ সালে "ওয়োদেফিট জেসজেশি, ওয়িদ ইন্নাত ইতয়োপ্প'ইয়া" একে প্রতিস্থাপন করে। এই গানের কথা দিয়েছেন "ডেরেজে মেলাকু মেঙ্গেসহা" এবং সুর দিয়েছেন "সলোমন লুলু মিতিকু"।
ইথিওপিয়া, ইথিওপিয়া, ইথিওপিয়া কিদেমি
ইথিওপিয়া, ইথিওপিয়া, ইথিওপিয়া কিদেমি ইথিওপিয়ার দ্বিতীয় জাতীয় সঙ্গীত। এইটি ১৯৭৫ থেকে ১৯৯২ পর্যন্ত ইথিওপিয়ার কমিউনিস্ট সরকারের দ্বারা জাতীয় সঙ্গীত হিসাবে ব্যবহার করা হয়েছিল। ১৯৯২ সালে "ওয়োদেফিট জেসজেশি, ওয়িদ ইন্নাত ইতয়োপ্প'ইয়া" একে প্রতিস্থাপন করে। এই গানের কথা দিয়েছেন "ডেরেজে মেলাকু মেঙ্গেসহা" এবং সুর দিয়েছেন "সলোমন লুলু মিতিকু"।
টপ (বস্ত্র)
টপ বা টপস () হচ্ছে একপ্রকার পোষাক, যা মানুষের গলার আগ পর্যন্ত উর্দ্ধাঙ্গ আবরণে ব্যবহৃত হয়। টপস সাধারণত মেয়েদের পোশাক হিসেবেই পরিচিত। তবে পুরুষের ক্ষেত্রেও টপস ব্যবহারের প্রচলন আছে। টপস কিছুক্ষেত্রে দৈর্ঘ্যে বুকের ঠিক নিচ পর্যন্ত বা উরু পর্যন্ত দীর্ঘও হতে পারে। পুরুষের টপস সাধারণ প্যান্টের সাথে পরা হয়। অপরদিকে মেয়েরা টপস পরে প্যান্ট ও স্কার্টের সাথে। টপসের সাধারণ প্রকারভেদগুলোর মাঝে রয়েছে টি-শার্ট, ব্লাউজ, এবং শার্ট।
কাঁধের প্রান্তভাগই টপের সর্বোচ্চ সীমা। সেখানে কিছু ক্ষেত্রে মাথা আবৃত করার জন্য বাড়তি একটা হুড থাকতে পারে। নিচের দিকে টপের বিস্তৃতি কোমরের প্রান্তদেশ পর্যন্ত হতে পারে। টপস বুক বা কোমরের স্থানে একটু আটোসাটো বা ঢিলেঢালা হতে পারে। হাতা থাকার ব্যাপারটি টপসের ক্ষেত্র ঐচ্ছিক। অনেক টপসে হাতা থাকে না, আবার কয়েকটিতে কাঁধের ফিতা, অথবা স্প্যাঘেটি ফিতা (নুডল ফিতা) থাকতে পারে। টপসের পিঠের অংশ ঢাকা বা অনাবৃত থাকতে পারে। এছাড়া কোমর বা ঘাড়ের অংশে ফিতা পেচিয়েও কিছু কিছু টপসের ডিজাইন করা হয়। এছাড়া কিছু ক্ষেত্রে কাঁধের চারপাশ জড়িয়েও ফিতা থাকে।
টপসের কিছু প্রচলিত প্রকারভেদের মধ্যে আছে:
গাণিতিক রসিকতা
গাণিতিক রসিকতা হল এমন ধরণের রসিকতা যা গণিতের বিভিন্ন বিষয় বা গৎবাঁধা গণিতবিদদের ওপর ভিত্তি করে কৌতুক সৃষ্টি করে। গাণিতিক রসিকতা সাধারণত পান (বা শব্দকৌতুক) সৃষ্টির মাধ্যমে অথবা কোন গাণিতিক পদের দ্বৈত অর্থ থেকে করা হয়। আবার রস সৃষ্টির মাধ্যম হিসেবে কোন ব্যক্তির গাণিতিক ধারণার ভুল ধারণাকে আশ্রয় করা হয় (যা কিনা একেবারে অপ্রত্যাশিত কিছু নয়)। তবে এ ধরণের রসিকতা বোঝার জন্যে কিছুটা গাণিতিক জ্ঞানের প্রয়োজন হতে পারে।
এ কৌতুকটির ভিত্তি হল গাণিতিক বাক্যেরও স্বাভাবিক ভাষার মতোন নানান রকম অর্থ থাকতে পারে। যেমন এখানে হিউমারটি হল অন্য সব "পানের" মতোন বহুবোধক অর্থ; এখানে "10" প্রকৃতপক্ষে বাইনারি, যা কিনা দশমিক পদ্ধতিতে 2 বোঝায়।
আরেকটি এ ধরণের জোক হল:
এখানে মজাটা হল হ্যালোউইনের তারিখ হল ৩১ অক্টোবর এবং ক্রিসমাসের তারিখ ২৫ ডিসেম্বর, তাই "oct" অক্টোবর ও অক্টালের (আটমিক) প্রতীক এবং "dec" হল ডিসেম্বর ও সেই সাথে ডেসিমাল (দশমিক) এর প্রতীক।
কিছু কিছু রসিকতা গণিতবিদদের গৎবাঁধা জটিল ও তত্ত্বীয় চিন্তাভাবনাকে ব্যঙ্গ করে গড়ে উঠেছে।
উদাহরণ:
এ বিভাগের জোক গুলো যারা গনিত যানে না তাদের নিয়ে অথবা যাদের অল্প মাত্র গণিতের ধারণ আছে তাদের নিয়।
উদাহরনঃ
এক জাদুঘরের ভিজিটর প্রশংশা সহকারে একটি Tyrannosaurus ডাইনোসরের fossil দেখতেছে। সে ঐ খানের কর্মচারীকে জিজ্ঞেস করল, এটি কত বছর আগের? 
কর্মচারি বললঃএটি পষট্টি কোটি, তিন বছর দুই মাস আঠারো দিন আগের। 
জাদুঘরের ভিজিটর জিজ্ঞেস করল। আপনি কিভাবে এত সঠিক ভাবে বলতে পারলেন?
কর্মচারি বললঃ আমি যখন এখানে কাজ শুরু করি তখন এক বিজ্ঞানিকে একই প্রশ্ন করি, সে বলল ফসিল টি পষট্টি কোটি বছর আগের। এবং আমি বিজ্ঞানিকে প্রশ্নটি জিজ্ঞেস করছি তিন বছর দুই মাস আঠারো দিন আগে।
ইশে কোম্বোরেরা আফ্রিকা
ইশে কোম্বোরেরা আফ্রিকা (শোনা: "Ishe Komborera Africa"; ইংরেজি: "God Bless Africa") জিম্বাবুয়ের জাতীয় সঙ্গীত। একে ১৯৮০ থেকে ১৯৯৪ সাল পর্যন্ত জাতীয় সঙ্গীত হিসেবে ব্যবহার করা হয়। পরে একে ১৯৯৪ সালে "ব্লেসড বি দ্য ল্যান্ড অফ জিম্বাবুয়ে" প্রতিস্থাপন করে। গানটির লেখকের নাম অজানা আর এর সুর দিয়েছেন "এনোচ মাঙ্কোয়ি সোন্টোগা"।
১৯৮০ সালে স্বাধীনতা লাভ করার পরে, রোদেসিয়া (Rhodesia) জাতীয় সঙ্গীত কে পরিবর্তন করে হয়। জিম্বাবুয়ের জনপ্রিয় প্রথম আফ্রিকান জাতীয় সঙ্গীত ছিল "ইশে কোম্বোরেরা আফ্রিকা" অথবা "গড ব্লেস আফ্রিকা", লিখা হয়ে ছিল শোনা ভাষায়।
দিনাজপুর জাদুঘর
দিনাজপুর মিউজিয়াম বাংলাদেশের প্রত্নসম্পদের এক সমৃদ্ধ সংগ্রহশালা। জাদুঘরটি দিনাজপুর সদরের মুন্সিপাড়ায় অবস্থিত। এটি বাংলাদেশের তৃতীয় বৃহত্তম প্রাচীন নিদর্শনের সংগ্রহশালা।
জনাব আবুল কালাম মোহাম্মদ যাকারিয়া দিনাজপুরে সীতাকোট বিহার আবিষ্কারের পর প্রাচীন প্রত্নসম্পদ খোঁজার কাজে পূর্ণ মনোনিবেশ করলেন। এজন্য তিনি পুরো উত্তরবঙ্গ চষে বেড়ালেন। ঘুরলেন বৃহত্তম দিনাজপুরের আনাচে-কানাচে, রংপুর-বগুড়ার গ্রাম থেকে গ্রামে। এইসব সংগ্রহকে পুজিঁ করে ১৯৬৮ খ্রিস্টাব্দে স্থানীয় কয়েকজনের সহায়তায় তিনি প্রতিষ্ঠা করলেন দিনাজপুর মিউজিয়াম। নিজের সংগৃহীত দুষ্প্রাপ্য মূর্তি, মুদ্রা, শিলালিপিসহ সব প্রত্নসামগ্রী দান করে দিলেন জাদুঘরে। তাঁর প্রচারণায় উদ্ভুদ্ধ হয়ে বহুজন নিজেদের সংগ্রহে থাকা প্রত্নবস্তু দান করে জাদুঘরটিকে সমৃদ্ধ করলেন। এই জাদুঘর প্রতিষ্ঠা করেই ক্ষান্ত হোননি তিনি, সংগ্রহ করা সকল প্রত্নসামগ্রীর বিস্তারিত পরিচিতিসহ একটি তালিকাও প্রস্তুত করেন, যা পরে বই আকারে বের হয়।
জাদুঘরটি প্রতিষ্ঠায় জনাব যাকারিয়াসহ অবদান রাখেন তৎকালীন জেলা কমিশনার, জনাব মেহরাব আলী, জনাব দাউদ প্রমুখও। তাদেঁর প্রত্যক্ষ তত্ত্বাবধানে জাদুঘরটি প্রথম প্রতিষ্ঠিত হয় খাজা নাজিমুদ্দিন মুসলিম হল এবং লাইব্রেরির কাছেই একটি টিনশেড ঘরে ছোট্ট পরিসরে। জনাব মেহরাব আলী জাদুঘরটির প্রথম কিউরেটর বা তত্ত্বাবধায়ক নিযুক্ত হোন।
মিউজিয়ামটি প্রতিষ্ঠায় যাঁদের অবদানের কথা দিনাজপুর মিউজিয়ামের ওয়েবসাইটে স্বীকার করা হয়েছে তাঁরা হলেন:
১৯৭১ খ্রিস্টাব্দের মুক্তিযুদ্ধের সময় জাদুঘরটির ব্যাপক ক্ষয়ক্ষতি সাধিত হয়। পাকিস্তানী হানাদার ও তাদের দোসররা হয় লুট করে অথবা ধ্বংস করে দিয়ে যায় জাদুঘরটির অনেক প্রত্ননিদর্শন। এই জাদুঘরটির ইতিহাস বলতে মূলত জনাব আবুল কালাম মহোম্মদ যাকারিয়া কর্তৃক প্রণীত "দিনাজপুর জাদুঘর" বইটিকে গ্রহণ করা হয়। অবশ্য এব্যাপারে মতভেদ দেখা যায় যখন জনাব মেহরাব আলী প্রণীত "দিনাজপুর জাদুঘর" বইটির তথ্য গ্রহণ করা হয়। তবে স্থানীয় লোকদের বর্ণনানুযায়ী বিভিন্ন ক্ষেত্রে জনাব যাকারিয়ার বক্তব্যই গ্রহণযোগ্য বলে ধর্তব্য হয়েছে।
মিউজিয়ামটি বর্তমানে দ্বিতল ভবনে তার সংগৃহীত প্রত্নসামগ্রী প্রদর্শন করছে।
দিনাজপুর মিউজিয়ামে যেসকল সামগ্রী প্রদর্শিত হয়, তার মধ্যে ভাস্কর্য বা মূর্তি, মুদ্রা, ইনসক্রিপশন বা লিপি, আর বিভিন্ন ছোটখাটো প্রত্নবস্তু উল্লেখযোগ্য। ১৯৬৯ খ্রিস্টাব্দের হিসাবে জাদুঘরটিতে প্রায় ৮০০ প্রত্নবস্তু ছিলো। এইসব প্রত্নসামগ্রীর প্রথম পূর্ণাঙ্গ ক্যাটালগটি হলো জনাব যাকারিয়া কর্তৃক প্রণীত "দিনাজপুর জাদুঘর" বইটি। পরবর্তিতে ইউনেস্কো ঢাকা অফিসের সহায়তায় নেয়া একটি প্রকল্পে জাদুঘরটির নিয়মতান্ত্রিক ও পরিপূর্ণ বৈজ্ঞানিক পদ্ধতিতে ক্যাটালগিং করার উদ্যোগ গৃহীত হয়। আর তারই ফলস্বরূপ আত্মপ্রকাশ করে জাদুঘরটির নিজস্ব একটি ওয়েবসাইট।
রবীন্দ্রনাথ ঠাকুরের শেষ জীবন
রবীন্দ্রনাথ ঠাকুরের শেষ জীবন (১৯৩২–১৯৪১) কবির দীর্ঘ অসুস্থতার সময়। এই সময় রবীন্দ্রনাথ তাঁর রচনায় মূলত মৃত্যুর প্রকৃতি অনুধাবনে মনোনিবেশ করেছেন।
বিভিন্ন রাষ্ট্র পরিভ্রমণ করে মানবজাতির মধ্যে বিভাজন সৃষ্টির হীনতা সম্পর্কে রবীন্দ্রনাথের নিজের মত সুদৃঢ় হয়। ১৯৩২ সালের মে মাসে তিনি ইরাকের একটি বেদুইন শিবিরে গিয়েছিলেন। সেখানে এক উপজাতীয় নেতা তাঁকে বলেন, "আমাদের মহানবী বলেছেন, তিনিই সত্যকারের মুসলমান, যাঁর বাক্য বা কর্মের দ্বারা তাঁর ভ্রাতৃপ্রতিম মানুষগুলির ন্যূনতম ক্ষতিসাধনও হয় না।" কবি তাঁর ডায়েরিতে লিখেছেন, "চমকে উঠলুম। বুঝলুম তার কথাগুলিই মানবতার মূল কথা।"
জীবনের শেষ দশ বছরে রবীন্দ্রনাথ পনেরোটি বই লিখেছিলেন। "পুনশ্চ" (১৯৩২), "শেষ সপ্তক" (১৯৩৫) ও "পত্রপুট" (১৯৩৬) নামে গদ্যকবিতা-সংকলনগুলি এই সময়েই প্রকাশিত হয়। জীবনের এই পর্বে রবীন্দ্রনাথ গদ্যগীতিকা ও নৃত্যনাট্য নিয়ে নতুন পরীক্ষানিরীক্ষা করেন। "চিত্রাঙ্গদা" (১৯৩৬), "শ্যামা" (১৯৩৯) ও "চণ্ডালিকা" (১৯৩৮) নামে প্রসিদ্ধ নৃত্যনাট্যত্রয়ীও এই সময়ই লিখিত হয়। এছাড়া তিনি "দুই বোন" (১৯৩৩), "মালঞ্চ" (১৯৩৪) ও "চার অধ্যায়" (১৯৩৪) নামে তিনটি উপন্যাসও রচনা করেন। জীবনের শেষ পর্বে কবি বিজ্ঞান বিষয়ে আগ্রহী হয়ে ওঠেন। ১৯৩৭ সালে প্রকাশিত হয় তাঁর বিজ্ঞান বিষয়ক প্রবন্ধ সংকলন "বিশ্বপরিচয়"। এই গ্রন্থে তিনি জীববিদ্যা, পদার্থবিদ্যা ও জ্যোতির্বিজ্ঞান সংক্রান্ত নানা তথ্যমূলক প্রবন্ধ রচনা করেন। তাঁর এই সময়কার কবিতাগুলিতেও বৈজ্ঞানিক সূত্রগুলির উপর আধারিত প্রকৃতিবাদের সুর ধ্বনিত হয়। "সে" (১৯৩৭), "তিনসঙ্গী" (১৯৪০) ও "গল্পসল্প" (১৯৪১) গল্পগ্রন্থগুলিতেও বিজ্ঞান ও বিজ্ঞানী চরিত্রের নানা সমাবেশ লক্ষিত হয়।
ঋজু শালপ্রাংশু দেহের অধিকারী রবীন্দ্রনাথ সারাজীবন সুস্বাস্থ্য ভোগ করলেও জীবনের শেষ চার বছর দীর্ঘস্থায়ী পীড়ায় কষ্ট পেয়েছিলেন। তাঁর মূল সমস্যা ছিল অর্শ। এই চার বছরে দুবার দীর্ঘসময় অত্যন্ত অসুস্থ অবস্থায় শয্যাশায়ী থাকতে হয় তাঁকে। ১৯৩৭ সালে একবার জ্ঞান হারিয়ে ফেলেছিলেন কবি ; এই সময় কোমায় চলে গিয়ে মৃত্যুকে প্রত্যক্ষ করেন অত্যন্ত কাছ থেকে। আর তখন থেকেই তাঁর এই দীর্ঘকালীন অসুস্থতার সূত্রপাত। ১৯৪০ সালের শেষ দিকে আবার একই ভাবে অসুস্থ হয়ে পড়েন তিনি। এবার আর সেরে ওঠেননি। এই সময়কালের মধ্যেই জীবনের শ্রেষ্ঠ কিছু কবিতা রচনা করেন রবীন্দ্রনাথ। এই কবিতাগুলির মধ্যেই প্রকাশিত হয়েছে মৃত্যুকে ঘিরে লেখা রবীন্দ্রনাথের কিছু অবিস্মরণীয় পঙক্তিমালা। দীর্ঘ রোগভোগের পর, শল্য চিকিৎসার জটিলতার কারণে, ১৯৪১ সালের ৭ অগস্ট (২২ শ্রাবণ, ১৩৪৮ বঙ্গাব্দ) কলকাতার জোড়াসাঁকোয় অবস্থিত বাসভবনের প্রয়াত হন রবীন্দ্রনাথ। উল্লেখ্য, জোড়াসাঁকোর এই বাড়িতেই কবির জন্ম ও বেড়ে ওঠা। আজও বাংলাভাষী জগতে রবীন্দ্রনাথের মৃত্যুবার্ষিকী পরম শ্রদ্ধা ও ভাবগাম্ভীর্যের সঙ্গে পালিত হয়ে থাকে।
রূপসা নদী
রূপসা নদী;বাংলাদেশের দক্ষিণ-পশ্চিমাঞ্চলের খুলনা জেলার একটি নদী। নদীটির দৈর্ঘ্য ৯ কিলোমিটার, গড় প্রস্থ ৪৮৬ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক রূপসা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৮১। নদীটি গঙ্গার একটি শাখা নদী। এটি ভৈরব নদ থেকে উৎপত্তি হয়েছে এবং পরবর্তিতে পশুর নামে প্রবাহিত হয়েছে।
রূপসা নদীটি খুলনা জেলার খুলনা সদর উপজেলা এলাকায় প্রবহমান ভৈরব নদ হতে উৎপত্তি লাভ করেছে। অতঃপর এই নদীর জলধারা একই উপজেলার জামলা ইউনিয়ন পর্যন্ত প্রবাহিত হয়ে কাজিবাছা নদীতে নিপতিত হয়েছে। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত। এই নদী বাংলাদেশ অভ্যন্তরীণ নৌপরিবহন কর্তৃপক্ষ কর্তৃক প্রথম শ্রেণির নৌপথ হিসেবে স্বীকৃত।
কথিত আছে যে, ঊনবিংশ শতাব্দীর মাঝামাঝি সময়ে নড়াইল জেলার ধোন্দা গ্রামের রূপচাঁদ সাহা নামক জনৈক লবণ ব্যবসায়ী নৌকায় যাতায়াতের জন্য ভৈরব নদের সঙ্গে কাজীবাছা নদীর সংযোগ করার জন্য একটি খাল খনন করেছিলেন। রূপচাঁদ সাহার নাম অনুসারে ঐ খালের নাম হয়েছিল রূপসা। পরবর্তীকালে ভৈরব নদের প্রচন্ড প্লাবনে এই ছোট খাল বিরাট ও ভয়ংকর নদীতে পরিণত হয়। রূপসা শুধু নিজেই নদীতে পরিণত হয়ে ক্ষান্ত হয়নি, কাজীবাছা নদীকেও প্রচন্ড ভাঙনের মুখে ফেলেছে।
রুপসা-পশুর সুন্দরবনের মধ্য দিয়ে প্রবাহিত বড় নদী। রূপসা মূলত দক্ষিণে মংলা বন্দরের কাছে পশুর নামে প্রবাহিত হয়ে ত্রিকোন ও দুবলা দ্বীপ দুটির ডান দিক দিয়ে বঙ্গোপসাগরে পড়েছে। রূপসা নদীর তীরে ফুলতলা বাজার, গিলাতলা, দৌলতপুর ইত্যাদি অবস্থিত। রূপসা ও ভৈরব নদীর সঙ্গমস্থলে খুলনা শহর অবস্থিত। ভৈরব নদের দক্ষিণ তীরে রেণীগঞ্জ নামক স্থানে পুরাতন খুলনা অবস্থিত ছিল। অত্যাচারী নীলকর রেণী সাহেবের নামে এই স্থান রেণীগঞ্জ হয়।
রূপসা নদী ১২ মাস সচল। বর্ষা মৌসুমে এর গভীরতা ১৭ মিটার এবং শুকনো মৌসুমে গভীরতা ১২ মিটারের মতো হয়। বর্ষা মৌসুমে পানিপ্রবাহ ১০ হাজার ৫০০ ঘনমিটার/সেকেন্ড। এই নদীতে জোয়ার-ভাটার প্রভাব আছে। খুলনা সদর, ফুলতলা বাজার রূপসা নদীর তীরে অবস্থিত।
সাহিত্যের নানা শাখায় রূপসা নদীর প্রসঙ্গ এসেছে। জীবনানন্দ দাশ তাঁর কবিতায়ও রূপসার কথা বলেছেন-
শর্টস
শর্টস () হচ্ছে শরীরের শ্রোণী অঞ্চলে পরিধানযোগ্য একপ্রকার পোষাক। পুরুষ ও নারী উভয়ের ক্ষেত্রেই শর্টসের প্রচলন রয়েছে। এটি কোমরকে ঘিরে থাকে, এবং পায়ের ওপরাংশ থেকে হাঁটু পর্যন্ত বিস্তৃত হতে পারে। কিন্তু এটি পুরো পা ঢেকে রাখে না। অন্তর্বাস ও বহির্বাস উভয় হিসেবেই শর্টসে ব্যবহার প্রচলিত। কারণ এটি সহজে পরিধান করা যায় ও আরামদায়ক। পায়জামার ক্ষুদ্র সংস্করণকেই শর্টস বলা হয়, কারণ পায়জামা পুরো পা ঢেকে রাখলেও শর্টস তা করে না।
উনিশ শতক থেকে বিশ শতকের শুরু পর্যন্ত যুক্তরাষ্ট্র ও ইউরোপের বেশিরভাগ স্থানে শুধুমাত্র অপ্রাপ্তবয়স্ক ছেলেদের মধ্যেই শর্টস পরার প্রচলন দেখা যেতো। নির্দিষ্ট উচ্চতা ও পরিপক্কতা অর্জনের আগ পর্যন্ত তারা শর্টস পরতে পারতো। বয়ঃসন্ধিকালীন সময়ে তারা প্রথমে লম্বা পায়জামা পরিধান করতো। সেসময় ধারণা প্রচলিত ছিলো যে, শর্টস শুধুমাত্র ছোট ছেলেদের পোষাক। নিজেদেরকে অপরিপক্ক মনে হবে, এজন্য বড়রা শর্টস পরতেন না। সামাজিক কারণেই বেশিরভাগ সমাজেই মেয়েরা শর্টস পরিধান করতো না।
১৮৯০-এর দশকে নি প্যান্ট নামক এক ধরনের খাট প্যান্ট মার্কিন ছেলেদের মাঝে খুবই জনপ্রিয় হয়ে ওঠে। পল্লী অঞ্চলের অনেক স্কুল বালকদের মধ্যেই এ ধরনের শর্টস পরিধানের প্রচলন লক্ষ্য করা যায়। সেমসময় মার্কিন ছেলেরা লম্বা স্টকিংয়ের সাথে শর্টস পরতো। এই স্টাইলের পরিবর্তন শুরু হয় ১৯০০-এর দশকে, যখন মার্কিন ছেলেরা নিকারবোকার পরা শুরু করে। সেসময় ইউরোপে এ ধরনের খাট প্যান্ট অনেক জনপ্রিয় হয়ে ওঠে।
দ্বিতীয় বিশ্বযুদ্ধের সময় যখন সৈন্যরা বিভিন্ন উষ্ণমণ্ডলীয় স্থানে যুদ্ধে যাবার সময় গরম আবহাওয়ার কারণে তারা প্রায়ই শর্টস পরিধান করতেন। কিন্তু শর্টস শুধুমাত্র ছোট বালকদের পোষাক, এই ধারণা থেকে বেরিয়ে আসতে অনেক সময় লেগেছিলো। এমন কী এখনো কিছু স্থানে এরূপ ধারণা প্রচলিত আছে। বিশ শতকের শেষের দিক থেকে গরম আবহাওয়া সাধারণভাবে পুরুষের শর্টস পরার প্রচলন শুরু হয়।
কিছু কিছু দেশে শর্টস পরার কিছু নির্দিষ্ট স্থান রয়েছে। সেসব ক্ষেত্রে এটি একটি অপ্রাতিষ্ঠানিক পরিধেয় হিসেবে স্বীকৃত। ব্যতিক্রম হিসেবে কিছু দেশে অফিসের মতো আনুষ্ঠানিক পরিবেশেও শর্টস পরা স্বীকৃত। যেমন: বারমুডা, দক্ষিণ আফ্রিকা, অস্ট্রেলিয়া, ও নিউজিল্যান্ড।
ছোট ছেলেদের জন্য শর্টস পরার প্রচলন থাকলেও। যুক্তরাষ্ট্র ও ইউরোপের মতো একই কারণে বিশ্বের অন্যান্য স্থানেও ১৯ শতকের আগ পর্যন্ত পরিণত বয়সের ছেলেদের মাঝে খুব কমই শর্টস পরার প্রচলন দেখা যেতো।
পশ্চিমে মেয়েদের মাঝে শর্টস পরার প্রচলন কম, কিন্তু এটি স্থানভেদে যথেষ্ট পরিবর্তিত হয়। বড় বড় শহরগুলোতে মেয়েদের মাঝেই প্রায়ই বহির্বাস হিসেবে শর্টস পরার প্রচলন দেখা যায়। কিছু দেশে পরিণত বয়সের মেয়েদেরও হাঁটু পর্যন্ত ছোট ঢিলেঢালা শর্টস পরার প্রচলন আছে। এটিকে শিষ্টাচার বহির্ভূত ধরা হয় না। এছাড়া হাঁটুর আগেই শেষ হওয়া শর্টসগুলো সচারচর প্রাক-বয়সন্ধিকালীন মেয়েদের ক্ষেত্রে দেখা যায়।
সীতাকোট বিহার
সীতাকোট বিহার বাংলাদেশের দিনাজপুর জেলার নবাবগঞ্জ উপজেলায় অবস্থিত একটি বৌদ্ধ বিহার।
জনাব আবুল কালাম মোহাম্মদ যাকারিয়ার উদ্যোগে জেলা পরিষদের অর্থায়নে ও প্রত্নতত্ত্ব বিভাগের কারিগরি সহায়তায় ১৯৬৮ খ্রিস্টাব্দে প্রত্নতাত্ত্বিক খননে আবিষ্কৃত হয়েছিলো সীতাকোট বৌদ্ধবিহার। পরবর্তিতে ১৯৭২-১৯৭৩ খ্রিষ্টাব্দেও খনন চালানো হয়েছিলো এই বিহারে।
এই স্থাপত্যটি পরিকল্পনায় প্রায় বর্গাকৃতির (পূর্ব-পশ্চিমে ৬৫.২৩ মিটার এবং উত্তর-দক্ষিণে ৬৪.১১ মিটার)। বিহারটির উত্তর এবং দক্ষিণ বাহুদ্বয় বহির্দিকে প্রক্ষিপ্ত ছিলো। প্রশস্ত মুখপাতবিশিষ্ট (frontage) তোরণ কমপ্লেক্সটি উত্তর বাহুর মধ্যাংশে অবস্থিত। পূর্ব বাহুর উত্তরাংশে পেছনের দেয়াল ভেদ করে একটি সম্পূরক প্রবেশ পথ ছিলো।
বিহারটিতে ৪১টি কক্ষ ছিল, উত্তর বাহুতে ৮টি এবং অন্য তিন বাহুতে ১১ টি করে। কক্ষগুলি ছিল প্রায় সমায়তনের (৩.৬৬ মিটার×৩.৩৫ মিটার)। কক্ষগুলির পেছনের দেয়ালে কুলুঙ্গি ছিলো এবং কক্ষগুলি দেওয়াল দ্বারা বিভক্ত ছিলো। বিভাজক দেয়ালের পুরুত্ব ছিলো ০.৯১ মিটার থেকে ১.২২ মিটার এবং পেছনের দেয়ালের পুরুত্ব ছিলো ২.৫৯ মিটার, কিন্তু সম্মুখের দেয়ালের পুরুত্ব ছিলো ১.০৭ মিটার।
বিহারের ভেতরের দিকে ২.৫৯ মিটার প্রশস্ত একটি অভ্যন্তরীণ টানা বারান্দা ছিলো। ১.৬৮ মিটার লম্বা এবং ১.০৭ মিটার প্রশস্ত দরজার মাধ্যমে বিহারের কক্ষগুলি অভ্যন্তরীণ টানা বারান্দার সঙ্গে সংযুক্ত ছিলো। একটি ১.২২ মিটার পুরু এবং ০.৭৬ মিটার উচ্চতাবিশিষ্ট দেয়াল সমগ্র বারান্দাকে অঙ্গিনা থেকে আড়াল করে রাখতো। বিহারের পূর্ব, পশ্চিম এবং দক্ষিণ বাহুর কেন্দ্রীয় কক্ষত্রয় অন্যান্য সাধারণ কক্ষের তুলনায় আয়তনে বড় ছিলো। প্রতিটি কেন্দ্রীয় কক্ষের একটি করে ইটের বেদী ছিলো। সেখানে পূজার মূর্তি রাখা হতো। খুব সম্ভবত দক্ষিণ দিকে কেন্দ্রীয় কক্ষটি ছিলো প্রধান মন্দির। প্রধান মন্দিরটির সম্মুখে স্তম্ভশোভিত প্যাভিলিয়নটি মন্ডপ হিসেবে ব্যবহৃত হয়ে থাকবে।
বিহার ভবনের দক্ষিণ দিকে একটু দূরে কিন্তু মূল ভবনের সঙ্গে আবৃত পথ দ্বারা সংযুক্ত সম্মুখভাগে বারান্দাসহ পাঁচটি কক্ষ পাওয়া যায়। পন্ডিতদের অভিমত এগুলি শৌচাগার হিসেবে নির্মিত হয়েছিলো। ছাদ ঢালাইয়ের জন্য চুন, সুরকি এবং ভার বহনের জন্য কড়িকাঠের ব্যবহার দেখা যায়। সীতাকোট বিহার আঙ্গিনার মধ্যবর্তী স্থানে প্রধান মন্দির ছিল না। এখানে পাহাড়পুর, শালবন বিহার এবং আনন্দ বিহারের মতো ঐতিহ্যবাহী পোড়ামাটির ফলক অনুপস্থিত। তবে আকার আয়তনের দিক দিয়ে সীতাকোট বিহারের সঙ্গে বগুড়ায় অবস্থিত ভাসু বিহারের অনেক মিল রয়েছে।
বিহার নির্মাণ সম্পর্কে দুটি নির্মাণকালের কথা বলা হলেও স্তরবিন্যাস পদ্ধতিতে বিহারের কাল নির্ধারণ করা হয়নি। অবশ্য পরে, বিহারটি যে খ্রিষ্টীয় পঞ্চম-ষষ্ঠ শতকে, অর্থাৎ প্রায় দেড় হাজার বছর আগে নির্মিত হয়েছিলো তা প্রমাণ করা গেছে।
ব্রোঞ্জনির্মিত একটি বোধিসত্ত্ব পদ্মাপাণি এবং বোধিসত্ত্ব মঞ্জুশ্রী মূর্তি সীতাকোট বিহার থেকে প্রাপ্ত গুরুত্বপূর্ণ প্রত্ননিদর্শন। মূর্তি দুটির গঠনশৈলী থেকে অনুমান করা যায়, এগুলি ৭ম-৮ম শতাব্দীতে তৈরি। এই বিহারের অধিকাংশ প্রত্নসামগ্রী সংরক্ষিত আছে দিনাজপুর মিউজিয়ামে।
পায়জামা
পায়জামা বা পাজামা () বলতে বিভিন্ন ধরনের পোশাক বোঝানো হতে পারে। সাধারণ পায়জামা হচ্ছে ঢিলেঢালা ধরনের ট্রাউজার্স, যা বেল্ট ছাড়া ফিতে দিয়ে পরা হয়। এ ধরনের পায়জামা দক্ষিণ ও পূর্ব এশিয়ায় ছেলে-মেয়ে উভয়ের মধ্যে প্রচলিত। অনেক ইংরেজিভাষী দেশে পায়জামা বলতে ঢিলেঢালা দুই প্রস্থ বিশিষ্ট এক ধরনের পোষাককে বোঝানো হয়, যা মূলত ঘুমের সময় রাতপোষাক হিসেবে পরিধান করা হয়। মাঝে মাঝে সাধারণ আরামদায়ক পোশাক হিসেবেও পায়জামার ব্যবহার আছে। পায়জামা বিভিন্ন উপাদানের তৈরি ও স্টাইলও বিভিন্ন ধরনের হতে পারে।
"পায়জামা" ও "পাজামা" উচ্চারণগত পার্থক্যের উৎপত্তি ব্রিটিশ ভারত কালীন সময় থেকে। সেসময়ই শব্দটির এই ভিন্নতা ইংরেজিতে স্থান পায়। মূলত হিন্দুস্তানি ভাষা (আজকের দিনের হিন্দি ও উর্দু) থেকে এই ভিন্নতার উৎপত্তি। শব্দটি মূলত এসেছে ফার্সি শব্দ থেকে, যার অর্থ ‘পায়ের পোশাক’।
ঐতিহ্যগত পায়জামা বলতে জ্যাকেট ও প্যান্টের সংমিশ্রণে তৈরি পোষাক বোঝানো হয়। তবে জ্যাকেট ও প্যান্টের সাথে পার্থক্য হচ্ছে এগুলো নরম ও আরামদায়ক কাপড়ের তৈরি, যেমন: ফ্লানেল। জ্যাকেটের ক্ষেত্রে পার্থক্য যে, এর হাতায় কোনো কাফ থাকে না।
লা দিভিনা কোম্মেদিয়া
দিভিনা কোম্মেদিয়া ( দান্তে কর্তৃক রচিত একটি সুদীর্ঘ মহাকাব্য। বিশ্ব সাহিত্যের সবচেয়ে প্রসিদ্ধ কাজগুলোর অন্যতম এই মহাকাব্যটি এর ইংরেজী অনুবাদ ডিভাইন কমেডি () নামেই বিশ্বে সুপরিচিত। বাংলা ভাষা সহ পৃথিবীর অসংখ্য ভাষায় এ মহাকাব্য অনূদিত হয়েছে। 
এটি অদ্যাবধি ইতালিয় সাহিত্যের সর্বশ্রেষ্ঠ সৃষ্টি হিসেবে পরিগণিত। 
দান্তের জন্ম ১২৬৫’র ১৪ মে থেকে ১৩ জুনের মধ্যে; তাঁর অকস্মাৎ প্রয়াণ ১৩২১ খ্রিস্টাব্দে। ১৩০৮ থেকে শুরু করে, তাঁর মৃত্যুর (১৩২১) এক বছর আগে ১৩২০ খ্রিস্টাব্দ পর্যন্ত এ মহাকাব্য লেখা হয়। এ কাব্যে পরকাল তথা মৃত্যুপরবর্তী জীবনের কাল্পনিক উপস্থাপন মধ্যযুগের মনস্তত্ত্বের প্রতীক। মধ্যযুগে পাশ্চাত্য গির্জাগুলো কীভাবে জীবনযাত্রা বিকশিত হয়েছিল তা দান্তের কবিতার মাধ্যমে প্রকাশিত হয়েছে। কবিতাটি ইতালির পশ্চিমের তুস্কান অঞ্চলের আঞ্চলিক ভাষায় লিখা হয়েছে। তুস্কান ভাষাকে প্রমিত ইতালীয় ভাষা হিসেবে প্রতিষ্ঠার পেছনেও এর উল্লেখযোগ্য অবদান রয়েছে।
"লা দিভিনা কোম্মেদিয়া" মহাকাব্যটি তিন পর্বে বিভক্ত যথা:— ইনফেরনো, পুরগাতোরিও এবং পারাদিসো। প্রতিটি পর্বে রয়েছে ৩৩টি সর্গ বা কান্তি (ইতালিয় ভাষায় কান্তির একক কান্তো)। তবে "ইনফারনো" পর্বে আছে ৩৪টি সর্গ। অবশ্য এটি মুখবন্ধ স্বরূপ। অর্থাৎ সব মিলিয়ে সর্বমোট ১০০টি কান্তি রয়েছে এ মহাকাব্যে। মহাকাব্যে পংক্তির সংখ্যা ১৪,২৩৩।
এ সাহিত্যকর্মে "তিন"—এর ব্যবহার অভিক্ষিপ্ত। সাথে সাথে, ছন্দ হিসেবেও তেরজা রিমা ব্যবহার করা হয়েছে, যেখানে প্রতিটি লাইনেই রয়েছে ১১টি মাত্রা।
খ্রিস্টান ধর্মের দৃষ্টিকোণ থেকে দান্তের নরক ভ্রমণ ও স্বর্গ গমণের কাহিনী এ মহাকাব্যের মূল উপজীব্য। প্রকৃতপক্ষে এ কবিতায় স্রষ্টার দিকে আত্মার ভ্রমণের কথাই বলা হয়েছে। দান্তে মধ্যযুগের খ্রিস্টান ধর্মচিন্তা ও দর্শন ফুটিয়ে তুলেছেন, বিশেষত থামিস্টিক দর্শন ও থমাস একিনাসের সুম্মা থিওলোজিকা। যার কারণে, "দিভিনা কোম্মেদিয়া"-কে "ছন্দে ছন্দে সুম্মা"("The Summa in verse")ডাকা হয়। দান্তের এ সাহিত্যকর্মে ভের্গিলকে মানুষ হিসেবে উপস্থাপন করা হয়েছে, 
কারণ বিয়েত্রিচকে দেখানো হয়েছে ঐশ্বরিক জ্ঞান হিসেবে।
উত্তমপুরুষে লেখা এ কাব্যে দেখা যায় তিনটি ভিন্ন জগতে দান্তের ভ্রমণ। রোমান কবি ভের্গিলকে দেখা যায় তার নরক ও পুরিগাতোরিও ভ্রমণে নির্দেশক হিসেবে থাকতে; বিয়েত্রিচ, দান্তের প্রেমিকা, তাকে স্বর্গে নিয়ে যায়। বিয়েত্রিচ ছিলো ফ্লোরেন্স শহরের এক রমণী, যার সাথে দান্তোর শৈশবে দেখা হয়। সারাজীবনই দান্তে তার প্রেমে মগ্ন ছিলেন, যার কথা আসে তার লা ভিতা নুওভাতে আসে।
উড়ালসেতু
উড়ালসেতু বা অধিসরণী ( "ফ্লাইওভার" বা Overpass "ওভারপাস") হচ্ছে এক প্রকার সেতু, সড়ক, রেলরাস্তা বা এ ধরনের কোনো স্থাপনা, যা কোনো সড়ক বা রেললাইনের ওপর দিয়ে নির্মিত হয়। উড়ালসেতুর গাঠনিক বৈশিষ্ট্য হচ্ছে এক্ষেত্রে নিম্ন ধারণক্ষমতাবিশিষ্ট সড়কের ওপর অপেক্ষাকৃত বেশি ধারণাক্ষমতাবিশিষ্ট রাস্তা তৈরি করা হয়। ধারণক্ষমতা নির্ধারিত হয় রাস্তার লেনের সংখ্যা, যাতায়াতকৃত যানবাহনের পরিমাণ প্রভৃতির ওপর ভিত্তি করে।
উত্তর আমেরিকায় প্রচলিত সংজ্ঞানুসারে "ফ্লাইওভার" হচ্ছে অনেক উঁচুতে অবস্থিত উড়ালসেতু। এগুলো সাধারণ মূল উড়ালসেতু লেনের ওপরে নির্মাণ করা হয়। এছাড়া কোনো দুইটি রাস্তার মধ্যে ছেদনকারী সংযোগ তৈরি হলে, এবং তাঁর ওপর কোনো সেতু সদৃশ রাস্তা তৈরি হলে সেটাকেও "ফ্লাইওভার" হিসেবে অভিহিত করা হতে পারে। দ্বিতীয়টি যান প্রকৌশলীদের কাছে গ্রেড সেপারেশন নামে পরিচিত। এছাড়া উড়ালসেতুগুলোর মধ্যে আন্তসংযোগ তৈরির জন্য বাড়তি রাস্তা যোগ করলে, তাও উড়ালসেতুর অংশ হিসেবে গণ্য হয়।
১৮৪২ সালে ইংল্যান্ডের নরউড জংশন রেলওয়ে স্টেশনে বিশ্বের প্রথম উড়ালসেতুটি নির্মিত হয়। এটি নির্মাণ করে লন্ডন অ্যান্ড ক্রয়ডন রেলওয়ে। ব্রাইটন মেইল লাইনের ওপর দিয়ে তাঁদের রেলগাড়ি নিয়ে যাবার জন্য তারা এটি নির্মাণ করে।
উড়ালসেতু বহুতলা বিশিষ্ট হতে পারে। বড় বড় শহরগুলোতে এ ধরনের উড়ালসেতু দেখতে পাওয়া যায়। সাধারণত নিচের রাস্তাসহ এ ধরনের উড়ালসেতুতে মোট চারটি তলা থাকে। এগুলো হলো:বড় বড় ও পুরোনো শহরগুলোতে নতুন রাস্তা তৈরি করা কষ্টসাধ্য, কারণ প্রচুর পরিমাণ স্থাপনা নির্মিত হয়ে যাওয়ায় সেগুলো উচ্ছেদ করা দুষ্কর হয়ে পড়ে। কিন্তু ক্রমবর্ধমান যানবাহনের সংকুলান করার জন্য বাড়তি রাস্তা নির্মাণের ক্ষেত্রে উড়ালসেতু একটি ভালো বিকল্প। এটি মূলত মূল রাস্তার ওপরেই নির্মিত হয়, এবং সংযোগের স্থানগুলোতে ও ভূমিসংশ্লিষ্ট তলার পাশে সামান্য পরিমাণ স্থানের প্রয়োজন হয়।
সামুদ্রিক শসা
সামুদ্রিক শসা () হচ্ছে "হলোথুরয়ডি" () শ্রেণীভুক্ত একপ্রকার সামুদ্রিক একাইনোডার্ম।
অন্যান্য সকল একানোডার্মের মতো সামুদ্রিক শসারও অন্তকঙ্কাল বিদ্যমান। এটি তার ঠিক ত্বকের নিচেই অবস্থিত। পরবর্তীতে চুন জমাট বাধার মতো হলে আণুবীক্ষণিক অসিকল যোজক কলা দ্বারা যুক্ত হয়। এগুলো কখনো কখনো বড় হয়ে প্লেটের মতো সমান হয়ে ওঠে, এবং একটি ঢালের সৃষ্টি করে। পেলাজিক গণের কতোগুলোতে (যেমন: "পেলাগোথুরিয়া ন্যাটারিক্স") এই অন্তকঙ্কাল ও ক্যালক্যারেওয়াস বলয় অনুপস্থিত।
মাইক টাইসন
মাইকেল জেরাল্ড টাইসন (জন্ম: ৩০ জুন, ১৯৬৬) একজন পেশাদার বক্সিং খেলোয়ার। ব্যক্তিজীবনে তিনি বহু বিতর্ক-বিবাদে জড়িয়েছেন। বর্তমানে তিনি অবসর নিয়েছেন। তাঁর "শিশু ডাইনামাঈ" আয়রন মাইক" জাতীয় ডাক নাম আছে।
মাইক টাইসন ১৯৬৬ সালের ৩০শে জুন জন্ম গ্রহণ করেন। তিনি ব্রুকলিনে জন্মান।৬ই মার্চ ১৯৮৫তে টাইসনের অভিষেক হয়। ১৯৯২ সালে ধর্ষণ কেলেঙ্কারিতে কারাদন্ডে দণ্ডিত হন। এরপর তিনি ইসলাম ধর্মে ধর্মান্তরিত হন।
"আমি তখন সাত বছরের বালক৷ ব্রূকলিনের রাস্তা থেকে আমাকে তুলে নিয়ে গিয়ে এক অপরিচিত বৃদ্ধ যৌন নির্যাতন করেছিল৷"
বক্তা বিখ্যাত হেভিওয়েট বক্সার মাইক টাইসন!
শুক্রবার সিরিয়াস এক্সএম রেডিওয়ে একটি সাক্ষাত্কারে ছেলেবেলার কিছু দুঃস্বপ্ণের মুহূর্তের কথা অকপটভাবে বললেন মার্কিন কিংবদন্তি বক্সার৷ জানিয়েছেন, "ওই বৃদ্ধকে আর কখনও দেখিনি৷ সেই ঘটনার পরে দৌড়ে পালিয়ে এসেছিলাম৷ ঘটনাটি আমাকে কুড়েকুড়ে খাচ্ছিল৷ লজ্জা পাইনি তবু বাড়ির কাউকে বলতে পারিনি এ কথা৷" ৪৮ বছরের টাইসনের এই বিস্ফোরক মন্তব্যের পর কিছুক্ষণ স্তব্ধ হয়ে গিয়েছিলেন সঞ্চালক ওপি এবং জিম নরটন৷ এই ঘটনার পর কী তাঁর জীবনে আমূল কোনও পরিবর্তন হয়েছিল? টাইসনের জবাব, "কিছুটা প্রভাব পড়েছিল৷ তবে জীবন পরিবর্তন হয়ে গিয়েছিল এমন বলা ঠিক হবে না৷"
বক্সিং রিং দাপিয়ে বেড়ানোর আগে ছোটবেলা যে মোটেই সুখকর ছিল না সে কথাও সাক্ষাত্কারে জানিয়েছেন টাইসন, "আমার বাবা কে জানি না৷ জন্ম শংসাপত্রে বাবার নামের জায়গায় লেখা রয়েছে পারসেল টাইসন৷ তাঁকে কোনওদিন দেখিনি৷ পরে মা লোরা মে জানিয়েছিলেন বাবার নাম জিমি কার্লি ক্রিকপ্যাট্রিক৷ তাঁকে আমাদের বাড়িতে খুব কম দেখেছি৷" সাত বছর বয়সে যৌন নিগ্রহের শিকার হওয়ার পর জীবনে পরপর কয়েকটা ঘটনা এক ধাক্কায় তাঁকে বিপথগামী করেছিল৷ তখনই মা কাজ হারায়৷ দারিদ্রের কারণে অপরাধ জগতে ভিড়তে দেরি হয়নি টাইসনের৷ জানলা দিয়ে হাত গলিয়ে লোকের বাড়ি থেকে চুরি করতেন৷ পুলিশের কাছে ধরা পড়ে মার খান৷ মা জানতে পেরে আরও মেরেছিলেন৷ কিংবদন্তি বক্সার মহম্মদ আলির জীবনীমূলক ছবি ‘দ্য গ্রেটেস্ট' দেখে মুগ্ধ হয়েছিলেন টাইসন৷ সিনেমার শেষে সেদিন মঞ্চে হাজির হয়েছিলেন স্বয়ং মহম্মদ আলি৷ তাঁকে দেখেই ছোট্ট টাইসন ঠিক করে ফেলেছিলেন মহম্মদ আলির মতো হতে হবে৷ "আসলে আমি কিন্ত্ত বক্সার হতে চাইনি৷ ‘গ্রেট' হতে চেয়েছিলাম৷" স্বীকারোক্তি টাইসনের৷ আটের দশক থেকে হেভিওয়েট বক্সিংয়ে বহুবার বিশ্ব চ্যাম্পিয়ন হয়েছেন টাইসন৷ ১৯৯২ সালে এক কিশোরী ‘বিউটি কুইন'কে ধর্ষণের অভিযোগে তিন বছর জেলেও কাটিয়েছিলেন৷
ওহাইও নদী চিংড়ি
ওহাইও নদী চিংড়ি বা ওহাইয়ো চিংড়ি () (বৈজ্ঞানিক নাম: ) হচ্ছে স্বাদু পানিতে প্রাপ্ত একপ্রকার সামুদ্রিক চিংড়ি। মেক্সিকো উপসাগর ও আটলান্টিক মহাসাগর সংলগ্ন ড্রেইনেজ বেসিনগুলো জুড়ে এই চিংড়ি পাওয়া যায়। সচরাচর মাছ ধরার জন্য (বিশেষ করে মাগুর মাছ) টোপ হিসেবে এই চিংড়ি ব্যবহৃত হয়। উত্তর আমেরিকায় প্রাপ্ত স্বাদু পানির চিংড়ির মধ্যে এটি সবচেয়ে বেশি পরিচিত।
ওহাইও চিংড়ির গায়ের রং হালকা ধূসর এবং ওপরে ছোট ছোট নীল দাগ থাকে। এটি দৈর্ঘ্যে পর্যন্ত লম্বা হয়। এর প্রথম জোড়ার পাগুলো বাঁকানো, এবং দ্বিতীয় জোড়া পা প্রথম জোড়া থেকে বড়। এর রোস্ট্রাম ঢেউ আকৃতি, এবং এতে দাঁতের পরিমাণ ১৩।
এই প্রজাতিটি সম্ভবত নর্থ ক্যারোলাইনা থেকে ফ্লোরিডার দিকে উত্তর আমেরিকার আটলান্টিক উপকূল জুড়ে পাওয়া যায়। এছাড়াও মিজুরি থেকে লুইজিয়ানা হয়ে আরো পশ্চিমেও এর বিস্তৃতি থাকতে পারে। প্রচলিত নামানুসারে ওহাইও নদী চিংড়ি সাধারণত ওহাইও নদীতে পাওয়া যায় না। ১৯৩০-এর দশক পর্যন্ত ওহাইও নদীতে এর উপস্থিতি ছিলো, এবং তার নমুনা ইন্ডিয়ানার কানেলটনে নেওয়া হয়। পরবর্তীতে এর বিস্তৃতি মিসিসিপি নদী থেকে মিজুরির সেইন্ট লুইস পর্যন্ত বিস্তৃত হয়। বাঁধ, পানির আন্তবেসিন পরিবর্তন, এবং অন্যান্য মানবসৃষ্ট কারণে এই অঞ্চল থেকে প্রজাতিটির সংখ্যা কমে যাওয়ার কারণ হিসেবে ধরা হয়।
প্রায় ৫০ বছর পর, ২০০১ সালের মে মাসে ইলিনয় অঙ্গরাজ্যের জোপা নামক স্থান থেকে এর দুটি নমুনা সংগ্রহ করা হয়। এটি নির্দেশ করছে যে, প্রজাতিটি তার প্রাক্তন আবাসে ফিরে আসছে, অথবা নমুনা নেবার পদ্ধতিটি খুব একটা কার্যকর নয়।
অন্যান্য "মাইক্রোব্র্যাকিয়াম" প্রজাতির মতোই, ওহাইও চিংড়ি অ্যাম্ফিড্রোমোয়াস। শুককীটকে অবশ্যই সমুদ্রের লোনা পানিতে বাস করতে হয়, এবং বড় হবার পর তাকে স্বাদুপানিতে চলে যেতে হয়। এটি হয় নদীতে স্রোতের স্বাধীন গতিবেগের দ্বারা। এই পানি প্রযোজ্য বয়সে তাদেরকে বসবাসের উপযুক্ত স্থানে স্থানান্তরিত হতে সহায়তা করে। স্ত্রী চিংড়ি ডিম বহন করে নদী থেকে সমুদের দিকে যাত্রা করে, যেনো শুককীট প্রদানের সময় তা সমুদ্রে অবস্থান করে। এজন্য স্ত্রী চিংড়িও নদীর পানির গতিবেগের ওপর অনেকাংশে নির্ভরশীল। ২০০৮ সালে ইউনিভার্সিটি অফ লুইজিয়ানা অ্যাট লাফায়েতের পরিচালিত এক গবেষণায় দেখা যায়, শুককীট স্বাদুপানিতে পাঁচ দিন পর্যন্ত বাঁচতে পারে। গবেষকরা এও বলেছেন যে, বাঁধ ও অন্যান্য মানবসৃষ্ট বাঁধের কারণে নদীর স্বাভাবিক গতিপথ ও স্রোতের দিক ব্যাহত হয়, যে কারণে ওহাইও নদীতে এই চিংড়ির দুষ্প্রাপ্য উপস্থিতির প্রাথমিক কারণ।
দ্রিতা (ম্যাগাজিন)
দ্রিতা ম্যাগাজিন () হচ্ছে অ্যাসোসিয়েশন অফ দ্য ইয়াং মডার্ন আর্টিষ্ট অফ আলবেনিয়া থেকে আলবেনিয়া থেকে প্রকাশিত একটি ম্যাগাজিন। আলবেনীয় "দ্রিতা" শব্দের অর্থ ‘আলো’। আলবেনীয় ভাষায় প্রকাশিত ম্যাগাজিনগুলোর মধ্যে দ্রিতা সর্বপ্রথম। এই ম্যাগাজিনটি ১২৭ বছর ধরে প্রকাশিত হয়ে আসছে। যদিও মাঝে কয়েকবার এটির প্রকাশনা বন্ধ হয়ে যায়।
দ্রিতা আলেবেনীয় ভাষায় প্রকাশিত প্রথম দিকের ম্যাগাজিনগুলোর একটি। ১৮৮৩ সালে প্রথমে এটি ছাপা হয় তুরস্কের ইস্তাম্বুলে (পরবর্তীতে উসমানীয় সাম্রাজ্য)। তুরস্কে অবস্থিত দ্য সেন্ট্রাল কমিটি ফর ডিফেন্ডিং আলবেনিয়ান রাইটস, সোসাইটি ফর দ্য প্রিন্টিং অফ দি আলবেনিয়ান রাইটিংস, এবং তাদের সভাপতি সামি ফ্রাশেরি ছিলেন ম্যাগাজিনটির প্রধান অবদানকারী। যদিও সে সময়ে তাঁদের পরিচয় গোপন ছিলেন। ম্যাগাজিনটির প্রকাশক ছিলেন পেট্রো পোগা। তৃতীয় সংখ্যার প্রকাশের পর ম্যাগাজিনটি তাদের নাম পরিবর্তন করে রাখে "দিতুরিয়া" (অর্থ ‘জ্ঞান’)। সেই সাতে ম্যাগাজিনটি স্থানান্তর করে বুখারেস্টে স্থানান্তরিত হয়। এরপর ম্যাগাজিনটি প্যান্ডেলি সোতিরির পরিচালনায় পরিচালিত হতে থাকে।
এই প্রকাশনাটি তৎকালীন শাসক ও লেখকদের একটি গোষ্ঠীর বিরূদ্ধে ছিলো বলে জানা যায়। পরিচয়ের গোপনীয়তা রক্ষার্থে নাইম ফ্রাশেরি নিজেও তাঁর নাম শুধুমাত্র "ডি" () অক্ষর দ্বারা স্বাক্ষর করতেন। যে কমিটি এই ম্যাগাজিনটির প্রকাশনায় সহায়তা করতো তাঁরা আলবেনিয়ায় বাইবেলের বইগুলো প্রকাশ করতেন। তাঁরা "গসপেল অফ ম্যাথিউ" ও "জেনেসিস"-এর মতো বইও প্রকাশনার অনুমতি বের করেন।
এই ম্যাগাজিনটি শুধুমাত্র আলবেনিয়ার প্রথম গবেষণাধর্মী ম্যাগাজিন ছিলো না। এই ছিলো আলবেনিয়ার আধুনিক লেখনীর একটি নিদর্শন ও অংশ। এই ম্যাগাজিনটি প্রকাশ করা সম্ভব হয়েছিলো কারণ কোতো হোজি, সামি ফ্রাশেরি, পাশকো ভাসা, এবং জানি ভ্রেতো ১৮৭৯ সালে লেখার জন্য আলবেনীয় ভাষার অক্ষরগুলোকে বিভিন্ন ভাগে ভাগ করেছিলেন। এর ওপর ভিত্তি করেই আলেবনীয় ভাষার প্রথম বর্ণমালার বই লেখা সম্ভব হয়েছিলো, বাইবেল প্রকাশ করা গিয়েছিলো, এবং একই সাথে "দ্রিতা"ও প্রকাশিত হয়েছিলো।
দ্বিতীয় বিশ্বযুদ্ধের সময় প্রকাশনা বন্ধ হয়ে যাবার পর ১৯৪৫ সালে আবার এটির প্রকাশিত হতে থাকে, এবং আলবেনিয়ান লিগ অফ রাইটার্সের এ প্রাতিষ্ঠানিক ম্যাগাজিন হিসেবে নির্বাচিত হয়। কিছু সময়ের জন্য টিওডোর কেকো ম্যাগাজিনটির প্রধান সম্পাদকে দায়িত্ব পালন করেন। তিনি ছিলেন একজন প্রখ্যাত আলবেনীয় লেখক। ২০০৭ সালে অ্যাসোসিয়েশন অফ দ্য ইয়াং মডার্ন আর্টিস্ট অফ আলবেনিয়া ম্যাগাজিনটির দায়িত্ব নেয় এবং তাদের মাধ্যমেই ম্যাগাজিনটি এখনো প্রকাশিত হয়ে আসছে।
ইউনিভার্সাল কপিরাইট কনভেনশন
ইউনিভার্সাল কপিরাইট কনভেনশন () হল ১৯৫২ সালের একটি কপিরাইট সংক্রান্ত আন্তর্জাতিক চুক্তি যা সুইজারল্যান্ডের জেনেভা শহরে অনুষ্ঠিত হয়েছিল। ১৮৮৬ সালের প্রথম সাহিত্য এবং শিল্প বিষয়ক কর্মের সুরক্ষার জন্য বার্ন কনভেনশনের পর এইটি দ্বিতীয় কপিরাইট সংক্রান্ত আন্তর্জাতিক চুক্তি।
কুল্লাপাথর শহীদ স্মৃতিসৌধ
কুল্লাপাথর শহীদ স্মৃতিসৌধ বা শুধু কুল্লাপাথর বা কোল্লাপাথর বাংলাদেশের ব্রাহ্মণবাড়িয়া জেলার কসবা উপজেলায় অবস্থিত বাংলাদেশের স্বাধীনতা যুদ্ধে শহীদ মুক্তিযোদ্ধাদের একটি সমাধিস্থল। একটি ছোট টিলার উপরে এই সমাধিস্থল অবস্থিত। কসবা বাংলাদেশের একটি সীমান্তবর্তী উপজেলা যা মুক্তিযুদ্ধের সময় ২ নম্বর সেক্টরের আওতায় ছিল এবং এর পাশের ভারতের আগরতলা, যেখানে মুক্তিযুদ্ধের সময় মুক্তিযোদ্ধা প্রশিক্ষণ ক্যাম্প স্থাপন করা হয়েছিল। প্রশিক্ষণ ক্যাম্প থাকার কারণে এ অঞ্চলটি পাকিস্তান সেনাবাহিনীর অন্যতম লক্ষে পরিণত হয়েছিল ফলে অন্যান্য অঞ্চলের চেয়ে এ এলাকায় বেশি যুদ্ধ সংগঠিত হয় এবং বিপুল সংখ্যক মুক্তিযোদ্ধা শাহাদাতবরণ করেন। এখানে দুজন বীরবিক্রম, একজন বীরউত্তম, দুজন বীরপ্রতীক সহ মোট ৪৮ জন শহীদ মুক্তিযোদ্ধার সমাধি রয়েছে। এখানকার প্রতিটি কবরের উপরেই লেখা রয়েছে মুক্তিযোদ্ধার নাম এবং ঠিকানা। মুক্তিযুদ্ধের সময় মুক্তিযোদ্ধা আবদুল করিম এবং তার আত্নীয়রা মিলে তার পৈতৃক ভিটায় মুক্তিযোদ্ধাদের লাশ সংগ্রহ করে দাফন করেন। ১৯৭২ সালে ব্রাহ্মণবাড়িয়া মহকুমা প্রশাসক ও অন্যান্য মুক্তিযোদ্ধাদের সহযোগীতায় এ স্থানটি সংরক্ষণ করা হয়। এছাড়াও রেস্ট হাউস, তোড়ণ এবং পুকুরের পাঁকা ঘাট নির্মাণ করা হয়।